text:
6 Mayıs 2016 Cuma
Türkmenistanyň Ministrler Kabinetiniň Mejlisi
Hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda şu ýylyň dört aýynda milli ykdysadyýetimiziň ösüşiniň netijeleri jemlenildi, käbir resminamalaryň taslamalaryna garaldy hem-de döwlet durmuşynyň möhüm meseleleriniň birnäçesi ara alnyp maslahatlaşyldy.
Hormatly Prezidentimiz mejlisiň gün tertibine geçip, Ministrler Kabinetiniň Başlygynyň orunbasary B.Hojamämmedowa söz berdi. Wise-premýer ýurdumyzyň durmuş-ykdysady ösüşiniň şu ýylyň ýanwar-aprel aýlaryndaky makroykdysady görkezijileri barada hasabat berdi. Makroykdysady seljermäniň netijelerine laýyklykda, hasabat döwründe jemi içerki önümiň ösüş depgininiň 106,3 göterim üpjün edilendigi, şol sanda bu görkezijiniň senagat pudagynda 102,4 göterime, gurluşykda 105,6 göterime, ulag we aragatnaşyk pudagynda 110,1 göterime, söwdada 116,7 göterime, oba hojalygynda 106 göterime we hyzmatlar ulgamynda 109,8 göterime deň bolandygy bellenildi.
Ministrlikleriň we pudak edaralarynyň işiniň netijeleri boýunça geçen ýylyň degişli döwri bilen deňeşdirilende, jemi öndürilen önümiň ösüş depgini 103,2 göterim üpjün edilip, ykdysadyýetiň pudaklarynda ýokary önümçilik netijeleri gazanyldy.
Hasabat döwründe bölek-satuw haryt dolanyşygy geçen ýylyň degişli döwrüne garanyňda 16,8 göterim artdy. Sarp ediş harytlarynyň we ilata edilýän hyzmatlaryň nyrhlarynyň jemleýji görkezijisi bellenen çäklerde saklanyldy.
Wise-premýer ýurdumyzyň iri we orta kärhanalarynda ortaça aýlyk zähmet hakynyň geçen ýylyň degişli döwrüne görä 9,6 göterim ýokarlanandygyny belledi.
Daşary söwda dolanyşygynyň möçberleriniň artyşynyň görkezijileri boýunça hem oňyn netijeler gazanyldy.
Dört aýyň jemleri boýunça Döwlet býujetiniň girdeji böleginiň meýilnamasy 100,1 göterim, çykdajy böleginiň meýilnamasy bolsa 90 göterim ýerine ýetirildi. Ýanwar-aprel aýlarynda býujetden maliýeleşdirilýän we hojalyk hasaplaşygyndaky döwlet kärhanalarynda zähmet haklary, pensiýalar, döwlet kömek pullary we talyp haklary öz wagtynda maliýeleşdirildi.
Ýurdumyzyň ähli sebitlerinde önümçilik we durmuş-medeni maksatly desgalaryň gurluşygy alnyp barylýar. Hasabat döwründe maliýeleşdirmegiň ähli çeşmeleriniň hasabyna özleşdirilen düýpli maýa goýumlarynyň ösüş depgini geçen ýylyň degişli döwrüne garanyňda 105,7 göterim ýerine ýetirildi.
Şu ýylyň ýanwar-aprel aýlarynyň jemleri boýunça rejelenen görnüşdäki Oba milli maksatnamasynyň çäklerinde ýurdumyz boýunça suw hem-de lagym arassalaýjy desgalaryň 25-siniň, durmuş maksatly binalaryň we desgalaryň 99-synyň, ýaşaýyş jaýlarynyň 808,2 müň inedördül metrden gowragynyň hem-de inženerçilik ulgamlaryň we desgalaryň gurluşygy alnyp baryldy. Jemi 792,5 million manada barabar möçberde düýpli maýa goýumlary özleşdirildi.
Welaýatlaryň senagat pudagyny ösdürmegiň esasy ugurlaryna laýyklykda, häzirki wagtda 192 binanyň we desganyň gurluşygy tamamlandy hem-de 127-sinde gurluşyk işleri dowam etdirilýär.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň ykdysadyýet toplumynyň edaralarynyň işleri talabalaýyk alyp barmaýandygyny aýtdy. Kabul edilen maksatnamalarda, hususan-da, Oba milli maksatnamasynda, ýurdumyzyň ilatyny arassa agyz suwy bilen üpjün etmek, döwlet eýeçiligindäki kärhanalary we desgalary hususylaşdyrmak, edara-kärhanalary paýdarlar jemgyýetlerine öwürmek boýunça maksatnamalarda göz öňünde tutulan çäreler talabalaýyk ýerine ýetirilmeýär. Milli Liderimiz biržalary döretmek, hünärmenleri taýýarlamak, iş üpjünçilik ulgamyny kämilleşdirmek we täze iş orunlaryny döretmek boýunça hem ýeterlik iş alnyp barylmaýandygyny aýtdy.
Ministrler Kabinetiniň Ahal welaýatynda geçirilen göçme mejlisinde welaýatda alnyp barylýan işlere seredilende hem bu meseleler has aýdyň göründi. Hormatly Prezidentimiz häzirki döwürde Maliýe ministrliginiň maliýe serişdeleriniň ulanylyşyna ýaramaz gözegçilik edýändigini aýdyp, beýleki welaýatlarda bar bolan şeýle kemçilikleri aradan aýyrmak üçin zerur çäreleriň görülmegini talap etdi. Döwlet Baştutanymyz ministrlikleriň we pudak edaralarynyň arasynda özara hasaplaşyklary çalt geçirmek boýunça ähli çäreleri görmegi tabşyrdy.
Ministrler Kabinetiniň Başlygynyň orunbasary, Türkmenistanyň Prezidentiniň ýanyndaky Nebitgaz serişdelerini dolandyrmak we peýdalanmak baradaky döwlet agentliginiň direktory Ý.Kakaýew geçen dört aýyň içinde nebitgaz toplumynyň kärhanalarynyň alyp baran işleriniň netijeleri hem-de “Türkmenistanyň nebitgaz senagatyny ösdürmegiň 2030-njy ýyla çenli döwür üçin maksatnamasynyň” ýerine ýetirilişiniň barşy barada hasabat berdi.
Nebitiň gaz kondensaty bilen çykarylyşynyň ösüş depgini 100,4 göterim, tebigy we ugurdaş gazyň çykarylyşynyň ösüş depgini 100,3 göterim, “mawy ýangyjyň” daşary ýurtlara iberilişiniň möçberiniň ösüş depgini bolsa 102,3 göterim boldy. 2015-nji ýylyň degişli döwri bilen deňeşdirilende, nebit önümleriniň birnäçesiniň, şol sanda polipropileniň, tehniki çalgy ýaglarynyň, suwuklandyrylan gazyň öndürilişiniň möçberi artdy. Guýulary burawlamak boýunça ýerine ýetirilen işleriň ösüş depgini 130,4 göterime deň boldy.
Şeýle hem Türkmenistan-Owganystan-Pakistan-Hindistan gaz geçirijisiniň türkmen böleginiň gurluşygynyň barşy barada habar berildi. Şol gurluşykda hemme işler tassyklanylan tertibe laýyklykda alnyp barylýar.
Hormatly Prezidentimiz Gurbanguly Berdimuhamedow hasabaty diňläp, wise-premýere ýurdumyzyň iri nebitgaz känlerini özleşdirmek boýunça işleriň depginini çaltlandyrmagyň zerurdygyny tabşyrdy. Milli Liderimiziň belleýşi ýaly, Hazaryň türkmen bölegindäki nebitgaz ýataklaryny özleşdirmäge, türkmen tebigy gazynyň daşary ýurtlara iberilýän ugurlaryny diwersifikasiýa ýoly bilen ösdürmek meselelerine aýratyn üns bermek gerek. Döwlet Baştutanymyz TOPH gaz geçirijisiniň gurluşygyndan başga-da, tebigy gazy Ýewropa ugry boýunça ibermek bilen bagly meseleleri öwrenmelidigine, Hytaýa gaz geçirijisiniň täze şahasyny gurmak boýunça taýýarlyk işlerini tamamlamalydygyna ünsi çekip, bu babatda wise-premýere birnäçe anyk tabşyryklary berdi.
Ministrler Kabinetiniň Başlygynyň orunbasary B.Ereşow gözegçilik edýän pudaklarynda şu ýylyň dört aýynda alnyp barlan işleriň netijeleri barada hasabat berdi.
Senagat ministrligi boýunça hasabat döwründe önüm öndürmegiň meýilnamasy 123,9 göterim ýerine ýetirildi we ösüş depgini 105,5 göterime deň boldy. Hususan-da, sementiň öndürilişi boýunça 104,1 göterim, magdan däl materiallar boýunça 113,5 göterim, keramzitiň öndürilişi boýunça 100,1 göterim we gurnama demir-beton önümleriniň öndürilişi boýunça 107,6 göterim ösüş depgini gazanyldy.
Dokma senagaty ministrligi boýunça hasabat döwründe öndürilen önümleriň meýilnamasy 109,3 göterim ýerine ýetirildi we ösüş depgini 101,9 göterime barabar boldy. Nah ýüplügiň öndürilişi boýunça 100,2 göterim, nah matalaryň öndürilişi boýunça 100,1 göterim, tikin we trikotaž önümleriň öndürilişi boýunça 100,9 göterim ösüş depgini üpjün edildi.
“Türkmenhaly” döwlet birleşigi boýunça ýanwar-aprel aýlarynyň önümçilik meýilnamasy 103,9 göterim ýerine ýetirildi we ösüş depgini hem 103,9 göterime deň boldy. Şol döwürde pudagyň kärhanalary tarapyndan 14 müň 403 inedördül metr haly önümleri dokaldy we 100,1 göterim ösüş depgini üpjün edildi.
“Türkmenhimiýa” döwlet konserni boýunça hasabat döwründe öndürilen önümleriň ösüş depgini 122,4 göterime barabar boldy. Pudagyň kärhanalary tarapyndan mineral dökünleriň öndürilişi boýunça 111,2 göterim, tehniki ýoduň öndürilişi boýunça 100,1 göterim, tehniki uglerodyň öndürilişi boýunça 100 göterim we natriý sulfatynyň öndürilişi boýunça 111,1 göterim ösüş depgini gazanyldy. Tutuş pudak boýunça meýilnama 107,9 göterim ýerine ýetirildi.
Döwlet balyk hojalygy komiteti boýunça önüm öndürmegiň ösüş depgini 185,8 göterime deň boldy. Tutulan balyk boýunça 125,9 göterim, balyk we gaýtadan işlenilip gaplanan balyk önümleri boýunça 121,3 göterim ösüş depgini üpjün edildi.
Milli Liderimiz Gurbanguly Berdimuhamedow hasabaty diňläp, ýurdumyzy senagat taýdan ösen döwlete öwürmek boýunça alnyp barylýan işleri dowam etmegiň wajypdygyny belledi. Daşary ýurtlardan getirilýän harytlaryň ornuny tutýan önümleri öndürmek, daşary ýurtlara iberilýän önümleriň möçberini artdyrmak boýunça kabul edilen döwlet maksatnamalaryny durmuşa geçirmek babatda alnyp barylýan işleri has-da çaltlandyrmak zerurdyr. Döwlet Baştutanymyz bu ugurda ýurdumyzyň telekeçileri bilen netijeli işleri alyp barmagyň möhümdigini nygtady. Hormatly Prezidentimiz bilelikdäki kärhanalary we täze iş orunlaryny döretmäge aýratyn üns bermegiň, şeýle hem senagat pudagyna degişli kärhanalaryň talabalaýyk işlemegi we döwletimize köp möçberde girdeji getirmegi üçin ähli zerur çäreleri geçirmegiň wajypdygyny nygtap, bu babatda wise-premýere anyk tabşyryklary berdi.
Soňra Ministrler Kabinetiniň Başlygynyň orunbasary R.Bazarow gözegçilik edýän pudaklarynda 2016-njy ýylyň dört aýynda alnyp barlan
işleriň netijeleri barada hasabat berdi.
Tutuş obasenagat toplumy boýunça önümçiligiň, ýerine ýetirilen işleriň we hyzmatlaryň ösüş depgini 104,9 göterime deň boldy. Şunda Oba we suw hojalyk ministrligi boýunça bu görkeziji 106,1 göterime, Daşky gurşawy goramak we ýer serişdeleri baradaky döwlet komiteti boýunça 112,1 göterime, Azyk senagaty döwlet birleşigi boýunça 103,1 göterime hem-de “Türkmen atlary” döwlet birleşigi boýunça 125,7 göterime barabar boldy.
Ýurdumyz boýunça geçen ýylyň degişli döwri bilen deňeşdirilende unuň öndürilişinde 101,8 göterim, çörek we çörek önümlerinde 103,2 göterim, etiň öndürilişinde 102,1 göterim, süýdüň öndürilişinde 101,2 göterim, ýumurtganyň öndürilişinde 106,1 göterim hem-de gök önümleriň öndürilişinde 105,9 göterim ösüş depginleri üpjün edildi. Obasenagat toplumynyň ministrlikleri we pudak edaralary tarapyndan maýa serişdelerini özleşdirmek boýunça meýilnama 147,7 göterim ýerine ýetirildi.
Wise-premýer möwsümleýin oba hojalyk işleriniň barşy barada hasabat berip, 545 müň gektar meýdanda gowaça ekişi geçirilip, ekiş möwsüminiň guramaçylykly tamamlanandygyny habar berdi. Häzirki wagtda gögeriş alnan gowaça meýdanlarynda hatarara bejergi işleri geçirilýär. Şunuň bilen birlikde, däne ýygýan kombaýnlary, awtoulaglary we galla kabul ediş nokatlaryny galla oragy möwsümine taýýarlamak işleri utgaşykly dowam etdirilýär.
Döwlet Baştutanymyzyň garamagyna “Türkmenistanda 2016-njy ýylda şaly öndürmek hakyndaky” hem-de “Türkmenistanda 2016-njy ýylda gant şugundyryny öndürmek hakyndaky” kararlaryň taslamalary hödürlenildi. Şu resminamalara laýyklykda, Daşoguz hem-de Lebap welaýatlarynda jemi 18 müň 300 gektar meýdanda şaly ekmek, Balkan we Mary welaýatlarynda bolsa 17 müň 900 gektar meýdanda güýzlük gant şugundyryny ekmek göz öňünde tutulýar.
Hormatly Prezidentimiz Gurbanguly Berdimuhamedow hasabaty diňläp, wise-premýer R.Bazarowdan Ministrler Kabinetiniň Başlygynyň orunbasary wezipesinde işleri işjeňleşdirmegi talap edip, ýakyn wagtda gözegçilik edýän pudaklarynyň ýolbaşçylary bilen bilelikde welaýatlara iş saparyna gidip, alnyp barylýan işleri ýerinde öwrenmegi tabşyrdy.
Milli Liderimiz döwletimiz tarapyndan uly goldaw berilýändigine garamazdan, oba hojalygynda entek özgertmeleriň haýal amala aşyrylýandygyny belläp, wise-premýere geljekki ösüş üçin pudaklaryň has bähbitlisini kesgitlemegi tabşyrdy. Döwlet Baştutanymyz oba hojalygynda daýhan hojalyklarynyň ýa-da hojalygy ýöretmegiň başga görnüşiniň esasy ugur hökmünde bähbitli boljakdygy baradaky meselesini öwrenmek boýunça zerur işleriň geçirilmelidigini nygtady.
Hormatly Prezidentimiz maldarçylygy ösdürmek, ekin meýdanlaryny suw bilen üpjün etmek, oba hojalygyny dolandyrmagyň gurluşyny kämilleşdirmek meseleleriniň hem çalt çözülmeginiň wajypdygyny belledi.
Döwlet Baştutanymyz wise-premýere oba hojalygyny ösdürmek bilen bagly düýpli meseleler boýunça teklipleri taýýarlamagy tabşyrdy. Soňra bu tekliplere şu ýyl geçiriljek Ýaşulularyň maslahatynda serediler.
Hormatly Prezidentimiz ýakyn wagtda geçiriljek galla oragy barada durup geçip, bu möhüm oba hojalyk möwsümini ýokary guramaçylyk derejesinde geçirmek üçin ähli çäreleri görmegi talap etdi.
Döwlet Baştutanymyz “Türkmenistanda 2016-njy ýylda şaly öndürmek hakyndaky” hem-de “Türkmenistanda 2016-njy ýylda gant şugundyryny öndürmek hakyndaky” kararlara gol çekip, olary ýerine ýetirmek boýunça anyk tabşyryklary berdi.
Ministrler Kabinetiniň Başlygynyň orunbasary B.Atdaýew 2016-njy ýylyň ýanwar-aprel aýlarynda söwda toplumynyň işleriniň netijeleri barada hasabat berdi.
Söwda we daşary ykdysady aragatnaşyklar ministrligi boýunça hasabat döwründe söwda dolanyşygy 1,6 milliard manatlykdan gowrak bolup, geçen ýylyň degişli döwri bilen deňeşdireniňde ösüş depgini 127,2 göterim boldy.
Döwlet haryt-çig mal biržasynda dört aýyň içinde söwdalaşyklaryň 81-si geçirilip, olarda umumy bahasy 9,7 milliard manatlykdan gowrak bolan şertnamalaryň 5448-si hasaba alyndy. Eksport we import geleşikleriň bahasy 5,4 milliard manatlykdan gowrak bolup, gurluşyk şertnamalarynyň bahasy 2,7 milliard manatlykdan artyk boldy. Hasabat döwründe 24,5 million manatlyk maýa goýumlary özleşdirildi. Bu görkeziji geçen ýylyň degişli döwrüne garanyňda 2,5 göterim köp boldy.
Söwda-senagat edarasy boýunça ýerine ýetirilen hyzmatlaryň ösüş depgini ýanwar-aprel aýlarynda 119,9 göterime deň boldy. Girdeji 1,9 million manada barabar boldy.
Hasabat döwründe sergileriň 8-si we maslahatlaryň 10-sy geçirildi.
Senagatçylar we telekeçiler birleşmesi boýunça senagat önümleriniň öndürilen möçberi 28,2 göterim ýokarlanyp, oba hojalyk we azyk önümleriniň öndürilişi 39,6 göterime deň boldy. Gurluşyk-gurnama işleriniň möçberiniň ösüş depgini 100,9 göterime, söwda dolanyşygy 111,2 göterime, hyzmatlar ulgamynda 108,7 göterime barabar boldy.
Hormatly Prezidentimiz Gurbanguly Berdimuhamedow hasabaty diňläp, söwda ulgamyny çalt çepginler bilen ösdürmek, ýurdumyzda öndürilýän harytlaryň daşary ýurtlara iberilýän möçberlerini artdyrmak, Döwlet haryt-çig mal biržasynyň işini has-da kämilleşdirmek boýunça teklipleri taýýarlamagy hem-de olary ýakyn wagtda telekeçiler bilen geçiriljek duşuşygyň barşynda seretmek üçin bermegi tabşyrdy.
Şeýle hem ýurdumyzda telekeçiligi ösdürmek bilen bagly zerur resminamalaryň taslamalaryny taýýarlamak tabşyryldy. Telekeçilere döwletimiz tarapyndan geljekde hem uly goldaw berler.
Soňra Ministrler Kabinetiniň Başlygynyň orunbasary S.Satlykow şu ýylyň ýanwar-aprel aýlarynda gözegçilik edýän ulgamlarynda ýerine ýetirilen işler barada hasabat bilen çykyş etdi. Wise-premýeriň hasabat berşi ýaly, ulaglar we aragatnaşyk toplumy tarapyndan hasabat döwründe ýolagçy we aragatnaşyk hyzmatlary 121,7 göterim ýerine ýetirilip, ösüş depgini 104,8 göterime deň boldy.
Demir ýol ulaglary ministrligi boýunça işler 137,1 göterim ýerine ýetirildi. Bu görkeziji ýük daşamakda 100,2 göterime, ýolagçy gatnatmakda 104,7 göterime deň boldy.
Awtomobil ulaglary ministrligi boýunça hyzmatlary ýerine ýetirmegiň ösüş depgini hasabat döwründe 100,1 göterime, ýük daşamakda we ýolagçy gatnatmakda bolsa degişlilikde 101,6 göterime we 101,5 göterime deň boldy.
Aragatnaşyk ministrligi boýunça ýanwar-aprel aýlarynda işleri ýerine ýetirmegiň ösüş depgini 114,6 göterime deň boldy. Ilatyň aragatnaşyk hyzmatlaryna bolan islegini kanagatlandyrmak maksady bilen bellenilen döwürde ýurdumyz boýunça 175,5 müň telefon nokatlary, şol sanda 159 müň öýjükli belgi we 16,5 müň ýerli telefon nokady gurnaldy.
“Türkmenhowaýollary” döwlet milli gullugy boýunça hasabat döwründe awiahyzmatlar boýunça ösüş depgini 124,8 göterime ýetdi. Bu görkeziji ýük daşamakda we ýolagçy gatnatmakda degişlilikde 102,6 göterime we 104,7 göterime deň boldy.
Deňiz we derýa ulaglary döwlet gullugy boýunça ýanwar-aprel aýlarynda işleri ýerine ýetirmegiň ösüş depgini 105,5 göterime deň boldy. Bu görkeziji ýük daşamakda 105,2 göterime, ýolagçy gatnatmakda 103,5 göterime deň boldy.
Hormatly Prezidentimiz Gurbanguly Berdimuhamedow hasabaty diňläp, wise-premýere işleriň ýokary hilli bolmagyny üpjün etmek we käbir iri desgalary, şol sanda paýtagtymyzyň Halkara howa menzilini, Amyderýanyň üstünden geçýän köprüleri, Halkara deňiz portuny ulanmaga bermegiň şertnama boýunça möhletlerini berjaý etmek boýunça zerur bolan çäreleri görmegi tabşyrdy.
Milli Liderimiziň belleýşi ýaly, bu desgalaryň ýokary derejede ulanylmagyny üpjün etmek maksady bilen, innowasion hem-de ýokary tehnologik çözgütler, öňdebaryjy işläp düzmeler, ylmy pikiriň we tehniki ösüşiň gazananlary ulanylmalydyr, olar ähli ölçegler boýunça ýokary halkara ölçeglerine gabat gelmelidir. Şunuň bilen baglylykda, ýakynda gurluşyk meýdançalaryna baryp görmek we alnyp barylýan işler bilen ýerinde tanyşmak barada tabşyryk berildi.
Türkmenistanyň Prezidenti wise-premýere gözegçilik edýän pudaklarynyň ýolbaşçy düzüminiň işgärleriniň tertip-düzgüni gowşadandygy üçin nägilelik bildirdi we bar bolan kemçilikleri gysga wagtda düzetmegi talap etdi.
Ýakyn günlerde Balkan welaýatynda Ministrler Kabinetiniň göçme mejlisiniň geçiriljekdigini aýdyp, döwlet Baştutanymyz wise-premýere bu mejlise ykjam taýýarlyk görmegi tabşyrdy we bu babatda birnäçe görkezmeleri berdi. Mejlisde welaýaty ösdürmegiň ileri tutulýan meselelerine garalar.
Ministrler Kabinetiniň Başlygynyň orunbasary G.Mämmedowa gözegçilik edýän ulgamynda ýanwar-aprel aýlarynda alnyp barylýan işler barada hasabat berdi. “Mirasa sarpa goýmak, Watany özgertmek ýylynyň” çäklerinde guralan çäreler şol işleriň möhüm ugurlary boldy.
Ýurdumyzyň halkara derejesindäki medeni durmuşyna degişli wakalardan fewral aýynda geçirilen Eýran Yslam Respublikasynyň Medeniýet günleri, daşary ýurtlaryň Türkmenistandaky ilçihanalary bilen bilelikde guralan Germaniýanyň suratkeşleriniň işleriniň sergisi, Pakistan Yslam Respublikasynyň artistleriniň çykyşlary we beýlekiler agzaldy.
Hasabat döwründe medeniýet ulgamynyň işgärleri Russiýada, Gazagystanda, Täjigistanda, Belarusda, ABŞ-da, Beýik Britaniýada, Türkiýede, BAE-de, Hindistanda, Hytaýda iş saparynda boldular.
Häzirki wagtda Amerikanyň iri sungat muzeýi bolan Metropolitende “Seljuklaryň beýik eýýamy” atly sergi geçirilýär. Onda muzeý gymmatlyklarynyň eserleri görkezilýär. Bellenilişi ýaly, ýurdumyzyň muzeýleri şunuň ýaly giň möçberli halkara sergisine ilkinji gezek gatnaşýar.
Hasabatyň çäklerinde, geçen dört aýyň içinde Türkmen döwlet neşirýat gullugy tarapyndan 43,9 million manatlykdan gowrak bolan neşir önümleriniň öndürilendigi habar berildi.
Kitap önümleriniň 114 görnüşi 3,1 million nusgalykda çap edildi. Gulluk tarapyndan neşir edilen kitaplar ýurdumyzda we daşary ýurtlarda geçirilen sergilere gatnaşdyryldy.
Wise-premýer Telewideniýe, radiogepleşikler we kinematografiýa baradaky döwlet komitetiniň işi, ýaýlyma berilýän gepleşikleriň hilini ýokarlandyrmak hem-de ýurdumyzda bolup geçýän wakalary öz wagtynda beýan etmek boýunça alnyp barylýan işler barada habar berdi.
Syýahatçylyk baradaky döwlet komiteti tarapyndan ýurdumyza gelýän syýahatçylaryň sanyny artdyrmak, daşary ýurtly jahankeşdeleriň ýurdumyzyň gözel ýerlerine we mirasyna ünsüni çekmek boýunça işler dowam edýär.
Ýanwar-aprel aýlarynda komitetiň maliýe-hojalyk işlerinden alnan umumy girdejiniň ösüş depgini 102 göterim boldy. Hasabat döwründe 39,4 müň syýahatça hyzmat edilip, 106,4 göterim ösüş gazanyldy.
Wise-premýer 11-13-nji maýda Belarus Respublikasynda Türkmenistanyň Medeniýet günlerini geçirmäge taýýarlyk görlüşi barada hasabat berdi. Bu ýurda düzüminde medeniýet we sungat, döredijilik işgärleri, köpçülikleýin habar beriş serişdeleriniň işgärleri bolan wekiliýet ugraýar.
Medeniýet gününiň maksatnamasynda türkmen artistleriniň konsertleri, Türkmenistanyň we Belarusyň medeniýet ulgamynyň işgärleriniň duşuşygy, Türkmenistanyň amaly-haşam sungatynyň eserleriniň we muzeý gymmatlyklarynyň sergisi we beýleki çäreler bar.
Hormatly Prezidentimiz Gurbanguly Berdimuhamedow maý aýynda köpsanly medeni çäreleriň, şol sanda baýramçylyk senelerine bagyşlanylan çäreleriň göz öňünde tutulandygyny belläp, wise-premýere olary ýokary guramaçylyk derejesinde geçirmek boýunça tabşyryklary berdi.
Milli Liderimiz mukaddes Garaşsyzlygymyzyň 25 ýyllyk şanly baýramy mynasybetli göz öňünde tutulan çärelere aýratyn üns berilmelidigini aýdyp, ýurdumyzyň köpçülikleýin habar beriş serişdelerinde Garaşsyzlyk ýyllarynda ýurdumyzda gazanylan üstünlikleri, ýetilen belent sepgitleri giňden wagz etmek boýunça hem tabşyryklary berdi.
Döwlet Baştutanymyz ýurdumyzyň tebigy baýlyklaryny aýawly we netijeli ulanmak bilen bagly meselelere aýratyn üns bermegiň wajypdygyna ünsi çekip, wise-premýere degişli anyk görkezmeleri berdi.
Ministrler Kabinetiniň Başlygynyň orunbasary S.Toýlyýew gözegçilik edýän pudaklarynda 2016-njy ýylyň geçen dört aýynda alnyp barlan işleriň netijeleri barada hasabat berdi. Döwlet Baştutanymyz tarapyndan başy başlanan toplumlaýyn özgertmeleri durmuşa geçirmegiň çäklerinde ýurdumyzda bilim, ylym we saglygy goraýyş ulgamlaryny has-da kämilleşdirmek, sporty höweslendirmek we ösdürmek, düzümleri döwrebaplaşdyrmak hem-de bu ulgamlaryň kuwwatyny berkitmek boýunça maksada gönükdirilen çäreler görülýär.
Hasabat döwründe ýurdumyzyň mekdep okuwçylary we talyplary halkara ders bäsleşiklerinde üstünlikli çykyş edip, degişlilikde 35 /9 altyn, 12 kümüş, 14 bürünç/ hem-de 8 /2 altyn, 2 kümüş, 4 bürünç/ medal gazandylar. Türkmen ýaşlary şeýle hem dürli internet-bäsleşiklerine işjeň gatnaşdylar. Şonda mekdep okuwçylary 90 medala, ýokary okuw mekdepleriň wekilleri 140 medala mynasyp boldy.
Ýanwar-aprel aýlarynda okuw kitaplarynyň we okuw gollanmalarynyň 193 görnüşi taýýarlanyldy hem-de çap etmäge berildi, şolardan 60-sy neşir edildi. Şu ýyl aspirantura 18 adam kabul edildi, ylymlaryň kandidaty we doktory diýen alymlyk derejesini goraýjylaryň sany, degişlilikde 28 we 4 adamdan ybarat boldy.
Şeýle hem Ylymlar akademiýasynyň pudak institutlary tarapyndan birnäçe gurluşyk we önümçilik ähmiýetli taslamalaryň işlenip düzülendigi hem-de önümçilige ornaşdyrylandygy habar berildi.
Saglygy goraýyş we derman senagaty ministrliginiň buýurmasy boýunça desgalaryň altysy, şol sanda 5 lukmançylyk edarasy we 1 ýaşaýyş jaýy guruldy. Döwlet meýletin saglygy goraýyş ätiýaçlandyrmasyndan gelip gowşan serişdeleriň möçberiniň ösüş depgini 102 göterim boldy. Ýerlenen we hyzmatlardan alnan girdeji boýunça görkeziji 117,4 göterime deň boldy. Ýurduň derman senagatynda öndürilen önümleriň möçberi boýunça ösüş depgini 106 göterime, ýerlenen derman önümleriniň möçberi boýunça ösüş depgini 121 göterime barabar boldy.
Wise-premýer sport ulgamynda işleriň ýagdaýy barada hasabat berip, milli Liderimiziň alyp barýan ýadawsyz yhlasly işleriniň netijesinde häzir Türkmenistanyň sport döwletine ynamly öwrülýändigini belledi. Döwlet Baştutanymyzyň Kararyna laýyklykda, 5-nji aprelden 5-nji maýa çenli ýurdumyzda “Sagdynlyk we bagtyýarlyk” şygary astynda köpçülikleýin bedenterbiýe-sport we sagdyn durmuş-medeni çäreleriniň biraýlygy guraldy. Ol uly höwes görkezen türkmenistanlylaryň işjeň gatnaşmagynda geçdi. Onuň jemleýji gününde 2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň başlanmagyna çenli galan 500 günüň hasabynyň ýöredilmeginiň şanyna atly ýörişe badalga berilmegi mynasybetli dabaralar geçirildi. Şeýle hem hasabat döwründe içerki ýaryşlaryň 90-synyň we köpçülikleýin sport çäreleriniň 58-siniň geçirilendigi bellenildi. Türkmen türgenleri halkara ýaryşlaryň 56-syna gatnaşyp, 137 medal /50 altyn, 37 kümüş we 50 bürünç/ gazandylar.
Hormatly Prezidentimiz Gurbanguly Berdimuhamedow hasabaty diňläp,
ýurdumyzyň bilim ulgamynda ýakyn wagtda okuw ýylynyň tamamlanmagy bilen baglylykda jogapkärli döwrüň başlanýandygyny nygtap, wise-premýere orta mekdeplerde geçiriljek gutardyş synaglaryna, ýokary we ýörite orta okuw mekdeplerindäki giriş synaglaryna, beýleki degişli çärelere düýpli taýýarlyk görmegi üpjün etmegi tabşyrdy. Döwlet Baştutanymyz ýokary okuw mekdeplerine giriş synaglaryna jemgyýetçilik gözegçiligini ýola goýmak möhümdigini nygtady hem-de zehinli ýaşlary daşary ýurtlaryň ýokary okuw mekdeplerine okuwa ibermek bilen bagly meseleleriň üstünde işlemegiň zerurdygyny belledi. Şunuň bilen birlikde, milli Liderimiz çagalaryň dynç alyş we sagaldyş merkezlerini tomusky dynç alyş möwsümine doly taýýar etmek hem-de şol döwürde ýaş türkmenistanlylaryň boş wagtlaryny gyzykly we peýdaly geçirmegi, saglyklaryny berkitmegi, göwnejaý dynç almagy üçin hemme şertleri döretmek boýunça anyk görkezmeleri berdi.
Hormatly Prezidentimiz 2017-nji ýylda Aşgabatda geçiriljek V Aziýa oýunlaryna 500 günüň galmagy mynasybetli atly ýörişe badalga berlendigi mynasybetli, bu ähmiýetli çäräni geçirmegiň ýokary guramaçylyk derejesini üpjün etmegiň hem-de köpçülikleýin habar beriş serişdelerinde giňden wagyz etmegiň wajypdygyny nygtap, wise-premýere bu babatda birnäçe degişli tabşyryklary berdi.
Soňra Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysy Ş.Durdylyýewe söz berildi. Ol şu ýylyň dört aýynda gözegçilik edýän düzümlerinde alnyp barlan işleriň netijeleri barada hasabat bilen çykyş etdi.
Aşgabat şäher häkimliginiň garamagyndaky hojalyk hasaplaşykly kärhanalar we guramalar meýilnamany 109,7 göterim ýerine ýetirdiler. Hasabat döwründe öndürilen önümleriň hem-de ýerine ýetirilen hyzmatlaryň umumy bahasy 99 million 327,10 müň manada deň boldy. Netijede, bu görkezijileriň ösüş depgini geçen ýylyň degişli döwri bilen deňeşdirilende 115,6 göterimden ybarat boldy.
Paýtagtymyzyň häkimliginiň kärhanalary tarapyndan maliýeleşdirmegiň ähli çeşmeleriniň hasabyna jemi bahasy 2 milliard 368 million manatdan gowrak maýa goýumlary özleşdirilip, ösüş depgini 104,4 göterime barabar boldy.
Türkmenistanyň Gurluşyk we binagärlik ministrligi boýunça öndürilen önümleriň, ýerine ýetirilen işleriň we hyzmatlaryň meýilnamasy 116,6 göterim möçberde berjaý edildi we 2015-nji ýylyň dört aýy bilen deňeşdirilende, ösüş depgini 107,9 göterim boldy. Daşary ýurt pulunda alnan girdeji ABŞ-nyň 4 million 756 müň dollaryna barabar bolup, ösüş depgini 105,5 göterime deň boldy.
Energetika ministrliginiň düzüm bölümleri meýilnamany 118,5 göterim ýerine ýetirdiler. Geçen ýylyň degişli döwri bilen deňeşdirilende, ösüş depgini 110,3 göterime barabar boldy.
2016-njy ýylyň ýanwar-aprel aýlarynda ýurdumyzda jemi 7 milliard 602 million 983 müň kWt/sagat elektrik energiýasy öndürilip, ösüş depgini 101,6 göterim boldy.
Türkmenistanyň Jemagat hojalygy ministrligi boýunça öndürilen önümleriň, ýerine ýetirilen işleriň we hyzmatlaryň jemi möçberi 49 million 627,7 müň manada deň bolup, meýilnama 111,5 göterim ýerine ýetirildi. Ösüş depgini 105,7 göterime deň boldy.
“Türkmenawtoýollary” döwlet konserni boýunça önüm öndürmek, işleri we hyzmatlary ýerine ýetirmek boýunça meýilnama 105,2 göterim berjaý edildi we ösüş depgini 113,0 göterim boldy.
Wise-premýer Aşgabady ösdürmek we abadanlaşdyrmak baradaky meselelere geçip, türkmen paýtagtyny gurmagyň 15-nji nobatdakysynyň teklip edilýän şekil taslamalaryny, hususan-da, yşyklandyryjy sütünleri, awtobus duralgalaryny hem-de ýerasty geçelgelerini bezemäge degişli şekilleri döwlet Baştutanymyzyň garamagyna hödürledi.
Hormatly Prezidentimiz hasabaty diňläp, wise-premýere gözegçilik edýän pudaklarynyň işlerini mundan beýläk-de kämilleşdirmäge degişli hem-de garamagyndaky düzümleriň öndürijiligini ýokarlandyrmak babatda birnäçe anyk görkezmeleri berdi.
Milli Liderimiz ak mermerli Aşgabady dünýäniň iň owadan we abadan şäherleriniň birine öwürmäge gönükdirilen iri möçberli şähergurluşyk maksatnamasynyň örän wajypdygyny nygtap, gurluşygyň esasy şertleriniň berjaý edilmeginiň, adamlar üçin amatlylygynyň, bina edilýän desgalaryň ygtybarlylygynyň we berkliginiň, ýokary hiliniň üpjün edilmeginiň möhümdigine wise-premýeriň ünsüni çekdi hem-de hödürlenen şekillere birnäçe düzedişleri girizip, olaryň bezeg babatda has-da kämilleşdirilmegi babatda teklipleri aýtdy.
Ministrler Kabinetiniň Başlygynyň orunbasary, daşary işler ministri R.Meredow ýurdumyzyň daşary syýasat ugrunyň 2013-2017-nji ýyllar üçin konsepsiýasyny durmuşa geçirmek babatda Daşary işler ministrliginiň hasabat döwründe alyp baran işleri hem-de döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Hasabatyň çäklerinde wise-premýer, daşary işler ministri hormatly Prezidentimiz Gurbanguly Berdimuhamedowyň baştutanlygynda ýurdumyzyň Hökümet wekiliýetiniň 11-12-nji maýda Belarus Respublikasyna boljak resmi saparyna taýýarlyk görlüşi barada habar berdi.
Şunuň bilen baglylykda, iki döwletiň arasyndaky diplomatik gatnaşyklaryň 1993-nji ýylda ýola goýlandygy bellenildi, ähli ugurlar boýunça işjeň ösdürilýän türkmen-belarus gatnaşyklarynyň ýokary derejesi nygtaldy. Özara saparlaryň hem-de ýokary derejedäki duşuşyklaryň yzygiderli geçirilmegi hem muňa ýardam edýär.
Häzirki wagtda dürli derejede gol çekilen resminamalar Türkmenistan bilen Belarus Respublikasynyň arasyndaky hyzmatdaşlygyň kadalaşdyryjy-hukuk binýadyny düzýär. Ikitaraplaýyn gatnaşyklary ösdürmekde Daşary işler ministrlikleriniň arasynda yzygiderli geçirilýän geňeşmelere hem-de Hökümetara türkmen-belarus toparyna möhüm orun degişlidir. Döwletara söwda-ykdysady hyzmatdaşlyga hem-de özara bähbitli işewür gatnaşyklara hil taýdan täze itergi berildi. Aşgabatda we Minskide açylan iki ýurduň Söwda öýleriniň hem-de Türkmenistanyň we Belarus Respublikasynyň Söwda – senagat edaralarynyň arasynda hyzmatdaşlyk baradaky işewür geňeşiň alyp barýan işleri, şeýle hem yzygiderli guralýan işewürler maslahatlary we türkmen hem-de belarus harytlarynyň sergi-ýarmarkalary munuň aýdyň subutnamasydyr.
Şunuň bilen birlikde, medeni-ynsanperwer ulgamda türkmen-belarus gatnaşyklary, şol sanda bilim we ylym, ýokary hünärli hünärmenleri taýýarlamak hem-de medeniýet ulgamyndaky hyzmatdaşlyk okgunly ösdürilýär.
Milli Liderimiz Gurbanguly Berdimuhamedow hasabaty diňläp, soňky ýyllarda ikitaraplaýyn gatnaşyklaryň has işjeňleşendigini hem-de ähli ugurlar boýunça täze many-mazmun bilen baýlaşdyrylandygyny kanagatlanma bilen nygtady. Özara hormat goýmak we birek-birege ynanyşmak ýörelgeleri esasynda guralýan, däp bolan dostluk gatnaşyklary döwletara derejesinde hem-de köptaraplaýyn görnüşde, abraýly halkara we sebit guramalarynyň hem-de düzümleriniň çäklerinde Türkmenistan bilen Belarus Respublikasynyň üstünlikli hyzmatdaşlyk etmegi üçin ygtybarly esas bolup durýar.
Döwlet Baştutanymyz bular barada aýtmak bilen, belarusly hyzmatdaşlar bilen söwda-ykdysady ulgamda netijeli gatnaşyklary has-da giňeltmek we medeni-ynsanperwer gatnaşyklary çuňlaşdyrmak üçin uly kuwwatyň bardygyny, ondan netijeli peýdalanmagyň möhümdigini belledi.
Hormatly Prezidentimiz ýokary derejede geçiriljek nobatdaky ikitaraplaýyn gepleşikleriň ähmiýetini nygtap, wise-premýere, daşary işler ministrine Belarus Respublikasyna boljak resmi sapara taýýarlyk görmek babatda degişli tabşyryklary berdi. Bu sapar özara bähbitlere laýyk gelýän köpugurly hyzmatdaşlyga täze itergi bermelidir.
Soňra Mejlisiň Başlygy A.Nurberdiýewa Berkarar döwletimiziň bagtyýarlyk döwründe Türkmenistany durmuş-ykdysady taýdan ösdürmegiň esasy maksatlaryny we wezipelerini, halkara hukugynyň umumy ykrar edilen kadalaryny hem-de daşary döwletleriň kanunçykaryjylyk tejribesini nazara almak bilen milli kanunçylygy kämilleşdirmek boýunça şu ýylyň dört aýynda geçirilen işler barada habar berdi. Şunuň bilen baglylykda, parlamentiň ýolbaşçysy 26-28-nji aprelde ýurdumyzyň parlamentarilerinden ybarat wekiliýetiň Ýaponiýa amala aşyran saparynyň jemleri barada habar berdi. Şol ýerde däbe öwrülen dostlukly döwletara gatnaşyklaryny has-da giňeltmek, hususan-da, parlamentara gatnaşyklaryny işjeňleşdirmek meseleleri boýunça ikitaraplaýyn duşuşyklar geçirildi.
Hasabat döwründe Türkmenistanyň Mejlisiniň 2 maslahaty geçirilip, olarda resminamalaryň 84-si, şol sanda Türkmenistanyň Kanunlarynyň 45-si we Mejlisiň Kararlarynyň 39-sy kabul edildi. Häzirki wagtda iş toparlary özgertmelere täze itergi berjek kanun taslamalarynyň üstünde işleýärler. Şeýle hem ýanwar-aprel aýlarynda Türkmenistanyň Konstitusiýasyny kämilleşdirmek boýunça toparyň mejlisleriniň 6-sy geçirildi.
Milli Liderimiz kadalaşdyryjy-hukuk binýady kämilleşdirmegiň häzirki taryhy döwrüň möhüm talaby bolup durýandygyny belläp, bu ugurda halkara hyzmatdaşlygyny giňeltmegiň, dünýäniň iň gowy kanunçykaryjylyk tejribesini milli kanunçylyga ornaşdyrmak maksady bilen öwrenmegiň we düýpli seljermegiň möhümdigini aýtdy.
Döwlet Baştutanymyz ýurdumyzda ýaýbaňlandyrylan, türkmen jemgyýetiniň durmuşynyň ähli ugurlaryny gurşap alan özgertmeleri ygtybarly kanunçylyk taýdan üpjün etmegiň zerurlygy barada aýdyp, Türkmenistanyň Konstitusiýasynyň rejelenen görnüşine gelip gowuşýan teklipleri öwrenmegiň we gutarnykly işlemegiň zerurdygyny aýtdy.
Hormatly Prezidentimiz Ministrler Kabinetiniň tekliplerini nazara alyp, ýurdumyzyň Mejlisi tarapyndan başy başlanan, Ahal welaýatynda dolandyryş-çäk bölünişini tertipleşdirmek boýunça alnyp barylýan işleriň möhümdigini nazara almak bilen, ýurdumyzyň ähli welaýatlarynda şonuň ýaly işleri geçirmegiň möhümdigine milli parlamentiň ýolbaşçysynyň ünsüni çekdi.
Soňra hormatly Prezidentimiz Gurbanguly Berdimuhamedow mejlise gatnaşyjylara ýüzlenip, 2016-njy ýylyň dört aýynda ýerine ýetirilen işleriň netijelerini häsiýetlendirdi.
Gazanylan üstünlikleriň netijesinde, ýurdumyzda jemi içerki önümiň möçberiniň artyşy 6,3 göterim derejede saklanýar. Dürli pudaklara goýulýan maýa goýumlarynyň möçberi 5,7 göterim artdy. Döwlet býujetine serişdeleriň göz öňünde tutulan möçberlerde gelip gowuşmagy üpjün edildi. Zähmet haklarynyň möçberi 9,6 göterim köpeldi.
Ýurdumyzda umumy bahasy 50 milliard amerikan dollaryndan gowrak bolan dürli desgalaryň gurluşygy alnyp barylýar. Dört aýyň jemleri boýunça eýýäm 30-dan gowrak iri desga gurlup, ulanmaga berildi.
Şolaryň hatarynda «Bagtyýarlyk–2» gazy guradyjy desgany, iri panelli jaý gurluşyk kärhanalarynyň durkunyň täzelenmegini, «Abadanhaly» önümçilik kärhanasyny, Senagatçylar we telekeçiler birleşmesiniň mebel toplumyny, Halkara ahalteke atçylyk sport toplumyny we döwrebap obany görkezmek bolar.
Şeýle hem, bularyň hatarynda önümçilik, medeni we durmuş maksatly dürli desgalar, kiçi elektrik beketleri, serhet galalary, Saglyk öýleri we beýleki köp sanly desgalar bar.
Mundan başga-da, şu döwürde umumy meýdany 475 müň inedördül metr bolan ýaşaýyş jaýlary, şol sanda ähli amatlyklary bolan belent ýaşaýyş jaýlary gurlup, ulanmaga berildi.
Halkara we milli ähmiýetli iri taslamalaryň durmuşa geçirilmegi dowam edýär. Hususan-da, «Türkmenistan–Owganystan–Pakistan–Hindistan» gaz geçirijisiniň gurluşygy alnyp barylýar.
Döwlet Baştutanymyz sözüni dowam edip, ykdysadyýetiň döwlete dahylsyz pudagynyň hem çalt depginler bilen ösdürilýändigine ünsi çekdi. Ulag we aragatnaşyk pudagynda, söwda we hyzmatlar ulgamynda hem oňat netijeler gazanyldy diýip, milli Liderimiz nygtady.
Hormatly Prezidentimiz Gurbanguly Berdimuhamedow döwletimiz tarapyndan telekeçiligi ösdürmäge hem uly goldaw berilýändigini aýdyp, daşary ýurtlardan getirilýän harytlaryň ornuny tutýan önümleri öndürmek we ýurdumyzda öndürilýän önümleriň daşary ýurtlara iberilýän möçberlerini artdyrmak boýunça kabul edilen döwlet maksatnamalary üstünlikli durmuşa geçirmek meselesine ünsi çekdi.
Şunuň bilen birlikde, kabul edilen durmuş maksatnamalaryny üstünlikli amala aşyrmak üçin şert döredilýär. Göz öňünde tutulan ähli durmuş borçnamalaryny ýerine ýetirmäge mümkinçilikler açylýar.
Döwlet Baştutanymyz uly üstünlikleriň gazanylýandygyna garamazdan, ýurdumyzyň ykdysadyýetiniň pudaklarynyň işinde entek köp sanly kemçilikleriň bardygyny aýtdy we olary çalt aradan aýyrmagyň wajypdygyny nygtady.
Soňra milli Liderimiz ýetip gelýän uly baýramyň--Ýeňiş gününiň aýratyn ähmiýete eýedigini belläp, mähriban halkymyzy 1941-1945-nji ýyllaryň urşunda gazanylan Ýeňşiň 71 ýyllyk baýramy bilen tüýs ýürekden gutlady. Bu baýramçylyk ýurdumyzda her ýyl dabaraly ýagdaýda bellenilip geçilýär.
Ministrler Kabinetiniň mejlisiniň barşynda döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi jemläp, oňa gatnaşyjylara berk jan saglyk, mähriban halkymyzyň abadançylygyny hem-de eziz Watanymyzyň gülläp ösmegini üpjün etmegiň bähbidine alyp barýan işlerinde uly üstünlikleri arzuw etdi.
Kaydol: Kayıt Yorumları (Atom)


c: text/html

text:
Türkmenistanyň “Gündogar ýyldyzlary” sirk oýunlary milli toparynyň artisti, talantly howa gimnastikaçysy Parahat Orazlyýew tragiki ýagdaýda aradan çykdy. “Türkmenistanyň alternatiw habarlary” neşiri bu maglumatyň özlerine 29-njy ýanwarda gowşandygyny habar berýär.
Şaýatlaryň sözlerine görä, betbagçylyk sirkiň arenasynda, artistiň nobatdaky çykyşy mahalynda, köp sanly tomaşaçylaryň gözleriniň alnynda bolup geçdi. Goşmaça ätiýaçlyk çäreleri görülmezden mata polotnolarda amala aşyrylýan howply oýun mahalynda sirkiň gümmeziniň aşagyndaky petle çat açdy we Parahat ýokardan ýere gaçyp öldi diýip, habarda aýdylýar.
Parahat Orazlyýew geçen ýyl Astanada, 2-6-njy iýul aralygynda geçirilen Х Halkara festiwalynda altyn baýraga mynasyp boldy. Türkmen metbugaty şonda oňa Altyn kubok bilen birinji ýeriň berlendigini, şeýle-de Belarus döwlet sirkiniň ýörite baýragynyň gowşurylandygyny habar berdi.
1988-nji ýylda doglan Parahat awgustda 30 ýaşamalydy, ol sport gimnastikasy boýunça sport ussadydy.
“Çagalykda sport bilen birlikde tansam edýärdim - 10 ýyllap Türkmenistanyň halk artisti Jemal Saparowanyň toparynda çykyş etdim” diýip, ol türkmen mediasy bilen söhbetdeşlikde gürrüň beripdi.
Geljekki ussat Türkmen döwlet medeniýet institutynyň estrada-sirk oýunlary fakultetini tamamlady we “Näme üçin akrobatlykdan howa gimnastlygyna geçdiňiz?” diýen soraga “Men tansam, akrobatikanam gowy görýän, emma kämilleşesim gelýärdi, şonuň üçinem howa gimnastikasyny saýladym” diýip jogap beripdi.
Türkmen mediasy garaşsyzlyk baýramyndan öň prezidentiň altyn zynjyryna we pul sylagyna mynasyp bolan Parahat Orazlyýewiň pajygaly ölümi hakynda hiç bir maglumat çap etmedi. Onuň yzynda üç ýaşly ogly we aýaly galdy.
Türkmenistanlylar sirk sungatynda başda doganlar Annaýewleriň at üstünde ýerine ýetirýän howply oýunlary bilen tanaldylar we Aşgabatda on ýyldan gowrak gurlan döwlet sirkiniň binasynyň ahyry 1980-nji ýyllaryň ortasynda açylmagy köp çagaly türkmen maşgalalary üçin uly şatlyk getirdi. Sebäbi şondan öň türkmenistanlylar Orsýetden we beýleki respublikalardan gelýän sirk toparlarynyň oýunlaryna göçme arenada tomaşa ederdiler.
Emma olar Aşgabatda gurlan uly sirk jaýynyň hözirini uzak görüp bilmediler, sebäbi prezident Saparmyrat Nyýazow 1990-njy ýyllaryň ortasynda, “türkmen milli däp-dessurlaryna o diýen gabat gelmeýär” diýip, Türkmen döwlet sirkini ýapdyrdy.
Gepiň gerdişine aýdylsa, S.Nyýazow Türkmenistanyň Ylymlar akademiýasyny hem ýapdyrypdy.
Türkmen sirkiniň ikinji ömri, Ylymlar akademiýasynyňky ýaly, Nyýazowyň ölüminden soň, G.Berdimuhamedowyň prezident bolmagy bilen başlandy. Bu ýagdaý Parahat Orazlyýew ýaly ýaş we ussat sirk artistleriniň kemala gelmegine ýol açdy.
Emma Azatlyk radiosy bilen söhbetdeş bolýan aşgabatlylar türkmen sirk toparynyň taýýarlaýan programmalarynyň, aýdaly, Moskwa sirki bilen deňeşdirilende, döredijilik taýdan erkin däldigini aýdýarlar.
“Ynha, ýylda bir gezek öz programmalary bilen halka hezil berýän sirk öz işini tamamlap ýola düşer. Ondan soňra indiki ýylyň şu wagtlaryna çenli sirkiň gapysy ýa açylar, ýa açylmaz. Açylaýan-da hem ol ýerde tomaşaçylara hezil berjek programmalar bolmaz. Oňa geljeklerem mejbury tomaşaçylar bolar" diýip, aşgabatly ýaşaýjy dekabryň ortasyndan ýanwaryň ortasyna çenli Aşgabatda bolan Moskwa sirkiniň programmalaryndan hoşallygyny paýlaşanda aýtdy.

robotstxt: allowed

filter: keep


text:
Rim papasy Fransis amerikan harbylaryny iň uly ýadro däl partlaýjyny “Bombalaryň enesi” diýip atlandyrandyklary üçin tankyt etdi.
Ol eneligiň janalgyç ýarag bilen ýanaşdyrylmaly däldigini aýtdy.
6-njy maýda Watikanda studentleriň öňünde çykyş eden pop bu bomba berlen ady eşidende, özüniň “utanandygyny” aýtdy.
"Ene ömür berýär, o närse bolsa ölüm getirýär, biz bolsa ony ene diýip atlandyrýarys. Bu näme boldugy?” diýip, Fransis sorady.
ABŞ-nyň harby-howa güýçleri resmi taýdan GBU-43 diýlip atlandyrylýan bombany geçen aý gündogar Owganystanda, “Yslam döwleti” ekstremist toparyna garşy ulandy.
Ol bombanyň lakamy bu hüjüm baradaky habarlarda giňden ulanyldy.
Pop Fransisiň 24-nji maýda ABŞ-nyň prezidenti Donald Tramp bilen duşuşmagyna garaşylýar.


text:
4 Haziran 2016 Cumartesi
Owganystanyň Doganlyk Halkyna Türkmenistanyň Ynsanperwerlik Kömegi
Türkmenistanyň Prezidentiniň gol çeken Kararyna laýyklykda goňşy Owganystana Hyrat welaýatynyň Turgundy şäherçesinde işe giriziljek çaga dogrulýan öýüni degişli önümler, derman we saglygy goraýyş serişdler bilen üpjün etmek maksady bilen, ynsanperwerlik ýüki ugradyldy.
Hormatly Prezidentimiz Gurbanguly Berdimuhamedowyň başlangyjy bilen geçirilýän bu ynsanperwerlik çäresi türkmen halkynyň giň goldawyna eýe boldy.
Biziň ýurdumyz dostluk we hoşniýetli goňşuçylyk ýörelgelerine üýtgewsiz ygrarly bolmak bilen, Owganystanyň durmuş-ykdysady düzümini ösdürmäge, ýurduň parahat durmuşyny ýola goýmaga iş ýüzünde uly goşant goşýar. Türkmenistan goňşy ýurduň halkyna hemişe goldaw berip, tutuş sebitiň bähbidine däbe öwrülen gatnaşyklary mundan beýläk-de ösdürmegi ugur edinýändigini ýene bir gezek tassyklaýar.
Döwlet Baştutanymyzyň görkezmesi boýunça Saglygy goraýyş we derman senagaty ministrligi, Dokma senagaty ministrligi hem-de Senagatçylar we telekeçiler birleşmesi tarapyndan muzdsuz berilýän ynsanperwer ýüki ýöirte awtoulaglar kerweni bellenilen ýerine elter.
Şu günki çärä gatnaşyjylaryň belleýişleri ýaly, milli Liderimiziň ähli oňyn başlangyçlary, alyp barýan parahatçylyk we “açyk gapylar” syýasaty iki goňşy döwletiň arasyndaky dostluk gatnaşyklaryny pugtalandyrmaga ýardam berýär. Bu ýurtlaryň halklaryny gadymdan gelýän dost-doganlyk gatnaşyklary hem-de ruhy umumylyk birleşdirýär. Ýygnananlar nobatdaky bu çäräniň däbe öwrülen dostluk hem-de hoşniýetli goňşusylyk gatnaşyklarynyň üýtgewsizdigini aýdyň görkezýändigini bellediler.
Biziň ýurdumyzyň soňky ýyllaryň dowamynda Owganystanyň parahatçylyk ýoly bilen dikeldilmegine işjeň gatnaşyp, bu ýurduň durmuş-ykdysady taýdan galkynmagyna ýardam berýändigi bellenildi. Türkmenistan iň ýakyn goňşy bolmak bilen, häzirki wagtda hereket edýän ikitaraplaýyn ylalaşyklaryň çäklerinde birnäçe taslamalary, şol sanda owgan halkyny ýeňillikli şertlerde elektrik energiýasy, şeýle hem suwuklandyrylan gaz bilen üpjün etmek boýunça taslamalary amala aşyrýar.
Hormatly Prezidentimiz Gurbanguly Berdimuhamedowyň belleýşi ýaly, biziň ýurdumyz Owganystan bilen hemişe hoşrniýetli goňşuçylyk syýasatyna ygrarly bolup, doganlyk halka yzygiderli kömek berer, goňşy ýurda elektrik energiýasy we suwuklandyrylan gazy ýeňeillikli nyrhlardan iberer, öz serişdeleriniň hasabyna durmuş maksatly desgalary gurmak bilen, işgärleri taýýarlamaga ýardam berer, şeýle hem yzygiderli ýagdaýda ynsanperwer kömegini iberer.
Kaydol: Kayıt Yorumları (Atom)


text:
Aşgabatda Aziýa oýunlary mynasybetli has köp köçeleriň ýapylmagy netijesinde, şäheriň käbir böleklerinde uly awtoulag dyknyşygy emele geldi.
Azatlyk Radiosynyň paýtagtdaky çeşmeleri Nurmuhammet Andalyp (öňki “Mir”) köçesinde emele gelen awtoulag dyknyşygynyň uzynlygynyň 2 kilometre golaýdygyny aýdýarlar.
“Nurmuhammet Andalyp köçesiniň Oguzhan we ‘10 ýyl abadançylyk’ köçeleriniň aralygynda maşynlar biri-birine degip diýen ýaly dur. Ol ýerde uly dyknyşyk emel gelýär. Şeýle-de, bu köçede iň azyndan 1000-den gowrak maşyn, özem iki hatar dur. Bu ýerde birek-birege igener ýaly ýagdaý ýok. Sebäbi öňüň dyknyşyk, yzyň dyknyşyk, ýörär ýaly däl” diýip, Aşgabatda ýaşaýan synçy we ýazyjy Amanmyrat Bugaýew gürrüň berdi.
Onuň sözlerine görä, Nurmuhammet Andalyp köçesi bilen “10 ýyl abadançylyk”, Ýunus Emre, Oguzhan köçeleriniň çatrygyndaky awtoulag dyknyşyklary düýn öýlänki sagatlardan başlap, 31-nji awgustda giçlik hem dowam edýär.
Aşgabatda howanyň gyzgynlygy 40 gradusdan hem aşýan şu günlerde, awtoulag dyknyşygynda sürüjileriň we ýolagçylaryň öň ortaça 10 minutda barýan ýerine indi 40-50 minutda barmaly bolýandygy aýdylýar.
“Awtoulaglaryň köpüsiniň kondisionerleri hem işlänok. Onsoň kondisioneri işlemeýän maşynlarda-da aýnalary açýarlar ýa-da käbir ýolagçylar ‘maşyn hereket edýänçä’ diýip, gapylaryny açyp oturýarlar. Sebäbi her bir maşyn bir duran ýerinde iň azyndan 6-7 ýa-da 10 minut çemesi durandan soňra, öňe tarap ýöräp bilse bir 10 metr ýöreýär we soň ýene şonça saklanmaly. Şeýdip, pyşdyl ýörişi bilen ýuwaş-ýuwaşdan ýörelýär” diýip, Bugaýew aýdýar.
Şeýle-de, ol döwlet ýa-da hususy eýeçilikdäki taksilere münen ýolagçylaryň ençemesiniň awtoulag dyknyşygynyň aýrylmagyna garaşyp bilmän, münen ulaglaryndan düşüp gidýändigini hem görse bolýandygyny belleýär.
Aýdylmagyna görä, bu ýagdaý diňe ulagly raýatlara däl, eýse pyýadalara we şäheriň beýleki sebitlerinden Parahat etrapçalaryndaky edara-kärhanalara gelip işleýän paýtagtlylara hem ýaramaz täsir ýetirýär we käte ýaşaýjylar ortaça 2 kilometr aralygy pyýada ýöräp geçmeli bolýarlar.
Azatlygyň paýtagtdaky çeşmeleri we ýaşaýjylaryň ençemesi köçe dyknyşygynyň sebäplerini Aşgabatda has köp köçeleriň ýapylmagy, häzirki wagt Parahat 1 we 2 etrapçalaryna diňe iki sany kiçi köçeden baryp bolýandygy bilen düşündirýärler.
“Olimpiýa şäherjigine degişli ýollar, meselem, onuň gündogaryndaky Saparmyrat Türkmenbaşy şaýolunyň, günortasyndaky “10 ýyl abadançylyk” köçesiniň, demirgazygyndaky Atamyrat Nyýazow köçesiniň we günbataryndaky “Garaşsyzlyk” köçesiniň ýapylmagy bilen bular ýaly [awtoulag] dyknyşygy emele gelmändi. Düýn öýlän Aziýa oýunlary geçjek sport desgalaryndan 1,5 kilometr gündogardaky köçeler ýapyldy. Öň şol köçelerden arkaýyn mikroraýonlaryň içine girip bolýardy. Ähli başagaýlyk şol köçeleriň ýapylyp, mikroraýonlaryň içine diňe iki sany köçeden girmäge rugsat edilmegi bilen baglanyşykly” diýip, Bugaýew gürrüň berdi.
Onuň aýtmagyna görä, Olimpiýa şäherjiginiň dört tarapyndaky esasy köçeleriň ýapyljagy hakynda Türkmenistanyň gazetlerinde we telewideniýede bildiriş berlen hem bolsa, sport desgalaryndan ortaça 1,5 kilometr uzakdaky köçeleriň hem ýapyljagy barada kelam söz aýdylmandyr.
Aşgabatda Polisiýanyň köçe-ýol hereketine gözegçilik edýän gullugynyň käbir işgärleri Azatlyk Radiosyna beren maglumatynda, köçeleriň 30-njy awgustdan başlap ýapylandygyny we munuň oktýabr aýynyň 1-ne çenli dowam etjekdigini aýtdylar.
Galyberse-de, soňky günlerde paýtagtda Polisiýanyň ýol gözegçilik gullugynyň (PÝGG) awtoulag hereketini çäklendirmek maksady bilen, maşyn eýelerine “her dürli bahanalar” bilen jerime ýazyp başlandygy hem habar berilýär.


text:
Hormatly Prezidentimiziň başlangyjy bilen 2018-nji ýylyň «Türkmenistan — Beýik Ýüpek ýolunyň ýüregi» diýlip atlandyrylmagy il-ulsumyzyň başyny göge ýetirdi. Ýurdumyzyň ähli ulgamlarynda zähmet çekýän ildeşlerimiz bu ýyly uly zähmet üstünliklerine beslemegi maksat edinýärler. Türkmenistanyň iri jemgyýetçilik guramalary «Türkmenistan — Beýik Ýüpek ýolunyň ýüregi» ýylynda hormatly Prezidentimiziň «Türkmenistan — Beýik Ýüpek ýolunyň ýüregi» atly ajaýyp kitabynyň many-mazmunyny halkymyza ýaýmakda uly işleri alyp barýarlar.
Golaýda Türkmenistanyň Zenanlar birleşiginiň Merkezi Geňeşiniň Senagatçylar we telekeçiler birleşmesi we Türkmen döwlet ykdysadyýet we dolandyryş institutynyň bilelikde guramagynda, «Beýik Ýüpek ýolunyň dowamat dowamy» atly maslahat geçirildi. Oňa ýurdumyzyň jemgyýetçilik guramalarynyň wekilleri, telekeçiler, ýokary okuw mekdepleriniň mugallymlary we ýaşlar gatnaşdylar.
«Türkmenistan — Beýik Ýüpek ýolunyň ýüregi» ýylynyň şanly wakalary dünýä ýaň salýar. Berkarar döwletimiziň bagtyýarlyk döwründe halkymyzyň eşretli ýaşamagy döwlet syýasatynyň möhüm ugry hasaplanýar. Mähriban Arkadagymyzyň baştutanlygynda ýurdumyzyň şan-şöhraty belende galýar. Diýarymyzyň çar künjüne sazlaşykly ýaraşyk çaýýan dürli medeni-durmuş maksatly binalardyr desgalar, ýaşaýyş jaýlary, täze obalar halkymyzyň bähbidine gönükdirilendir. Bu bagtyýarlyk her bir adamyň yhlasly zähmet çekmegine höwesini artdyrýar, geljege bolan ynamyny berkidýär. Hormatly Prezidenti-
miziň «Türkmenistan — Beýik Ýüpek ýolunyň ýüregi» atly ajaýyp kitabynyň her jümlesi Watan
baradaky ýakymly oý-pikirleriňi baýlaşdyrýar. Maslahatyň dowamynda çykyş edenler şular dogrusynda giňişleýin pikir alyşdylar.
Maslahata gatnaşanlar milli mirasymyzy dünýä ýaýmaga, gadymy däp-dessurlarymyzy kämilleşdirmäge, ýurdumyzyň taryhy ýadygärliklerini ylmy esasda öwrenmäge giň mümkinçilikleri açýan Gahryman Arkadagymyzyň janynyň sag, il-ýurt bähbitli işleriniň hemişe rowaç bolmagyny arzuw etdiler.
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2018 Email: zenan@mail.com


text:
Her birimiziň göwnümizdäki mukama, dilimizdäki dessana öwrülen Garaşsyz we Baky Bitarap Watanymyz Beýik Ýüpek ýolunyň uly çägini öz içine alýar. Muňa Türkmenistanyň her bir welaýatynda Beýik Ýüpek ýolunyň geçendigine we onuň yzlaryna şaýatlyk edýän gadymy kerwensaraýlar, söwda merkezleri subutnamadyr. Ýurdumyzyň her welaýatynda Beýik Ýüpek ýolunyň yzlaryna degişli taryhy ýadygärlikler Türkmenistanyň Beýik Ýüpek ýolunyň merkezidigine güwä geçýär. Şeýle geografiki amatlyk esasynda Hormatly Prezidentimiziň tagallasy bilen 2018-nji ýylyň “Türkmenistan-Beýik Ýüpek ýolunyň ýüregi” diýlip bellenilmegi halkymyzy begendirdi we buýsandyrdy.
2018-nji ýylda – geljekde Beýik Ýüpek ýolunyň uly çägindäki Diýarymyzy gülletmek, eşretli geljege ýetirmek, ykdysady ösüşler bilen özgertmek üçin Türkmenistanyň Döwlet ätiýaçlandyryş guramasynyň işgärleri özleriniň güýjini gaýgyrman, halal zähmeti, ätiýaçlandyryş ulgamyndaky alyp barýan işleri bilen uly goşant goşarlar.


text:
Ýurdumyzyň umumybilim berýän orta mekdeplerinde okuw ýylynyň tamamlanmagy mynasybetli dabaralar geçirildi. Bu gün Sagdynlyk we ruhubelentlik ýylynda özbaşdak durmuşa gadam basýan 85 müňden gowrak uçurym üçin aýratyn dabaraly we tolgundyryjy gün boldy. Bu ýyl özygtyýarly Watanymyzyň parahatçylygyň we döredijiligiň ýoly bilen üstünlikli öňe gitmegini aňladýan uly wakalara beslendi. Ynha, eýýäm birnäçe aýdan Türkmenistan Ýapyk binalarda we söweş sungaty boýunça V Aziýa oýunlaryna gatnaşyjylary kabul eder. Bu Oýunlar ýurdumyzyň sport döwleti derejesini berkitmegi ugur edinýär. Elbetde, şu günki baýramçylyk bolsa dostlugyň, sagdynlygyň, ylham joşgunynyň senasydyr.
Berkarar döwletimiziň bagtyýarlyk döwri — ýaşlaryň zehininiň we intellektual mümkinçilikleriniň ösýän döwri bolup, olar Garaşsyz, Bitarap Watanymyzyň gülläp ösmeginiň daýanjyna öwrülip, onuň şan-şöhratyny artdyrmalydyr.
Hormatly Prezidentimiz Gurbanguly Berdimuhamedow ýurdumyzyň orta mekdepleriniň uçurymlaryna, mugallymlaryna we ähli bilim işgärlerine iberen Gutlag hatynda Türkmenistany mäkäm syýasy, ykdysady we medeni binýatly döwlete öwürmek boýunça öňde goýlan wezipäni çözmekde ylym we bilim kuwwatyny artdyrmagyň möhümdigini belledi.
“Siz ata Watana wepaly, ilhalar adamlar bolup ýetişmelisiňiz, halkymyzyň sylag-hormatyna mynasyp bolmalysyňyz, döwletimiziň özüňiz hakda edýän atalyk aladalaryna gowy okamak, halal zähmet çekmek, gurmak, döretmek bilen jogap bermelisiňiz”. Milli Liderimiziň bu sözlerine mynasyp bolmak bu gün uly adamlaryň durmuşyna gadam basýan mekdep uçurymlary üçin ajaýyp arzuw bolup durýar. Olaryň bähbitleri we geljek üçin meýilleri dürli-dürli bolsa-da, olary ýurdumyza peýdaly bolmaga, döwletimiziň okgunly ösmegine mynasyp goşantlaryny goşmaga bolan höwes birleşdirýär. Soňky jaňyň kakylýan güni eziz Watanymyzyň ýüregi, ýurdumyzyň işewürlik we syýasy, jemgyýetçilik we medeni durmuşynyň merkezi bolan Aşgabat şäheriniň hem öz baýramçylygyny bellemegi guwançly ýagdaýdyr. Goşa baýramçylyk paýtagtymyzyň durmuşyny ajaýyp aýdymdyr sazlar, bahar gülleriniň ajaýyplygy, şatlyk-şowhun bilen baýlaşdyrdy.
Ýurdumyzyň dürli künjeklerinden bolan orta mekdepleriň uçurymlary, bilim ulgamynyň işgärleri, zehinli okuwçylar, dürli olimpiadalaryň we döredijilik bäsleşikleriniň ýeňijileri ir säher bilen eziz Watanymyzyň azatlygynyň we röwşen geljeginiň nyşanyna — Garaşsyzlyk binasyna ajaýyp gül desselerini goýdular. Hormatly Prezidentimiziň atasynyň zähmet we söweş ýoluna çuňňur hormatyň nyşany hökmünde Ahal welaýatynyň Gökdepe etrabynyň Yzgant obasyndaky 27-nji mekdepde oturdylan Berdimuhamet Annaýewiň ýadygärligine gül desseleri goýuldy. Mälim bolşy ýaly, göreldeli mugallym, frontçy, halk dessanlaryny, rowaýatlary we ertekileri ýygnaýjy Berdimuhamet Annaýewiň adyny göterýän mekdepde Döwlet okuw-usulyýet merkezi — mugallymlary hünär taýdan kämilleşdirýän binýat ýerleşýär.
Soňra ýurdumyzyň ähli mekdeplerinde “Ýurdumyz berkarar, ýolumyz ýagty, merjen şäherimiz ýaşlaryň bagty!” diýen şygar astynda 2016—2017-nji okuw ýylynyň uçurymlaryna bagyşlanan dabaraly çäreler geçirildi.
Mekdep ýyllary her bir adam üçin çagalygyň nyşanyna öwrülýär. Bu döwürde adam diňe ylym öwrenmek bilen çäklenmän, eýsem, durmuşyň wajyp närselerini: dostluk, birek-birege hormat goýmak, goldamak, kömek etmek ýaly duýgulara berilvqrler. Şonuň üçin “Soňky jaň” baýramçylygy tolgundyryjy we ýatdan çykmajak waka öwrülýär. Bu gün uçurymlar täze okuw ýylynda ilkinji gezek mekdep partalarynyň başyna geçmäge taýýarlanýan körpelere bilimler dünýäsine özboluşly ýollanmany geçirýärler, ähli ugurlar we açyşlar şondan başlanýar.
Bu gün uçurymlaryň, olaryň ene-atalarynyň, mugallymlarynyň hem-de halypalarynyň adyna mähirli sözler we arzuwlar aýdyldy.
Bu gün hormatly Prezidentimiz Gurbanguly Berdimuhamedowyň adyna aýratyn mähirli we tolgundyryjy hoşallyk sözleri aýdyldy. Milli Liderimiziň ýolbaşçylygynda Türkmenistanda ýaş nesle bilim bermek hem-de olary terbiýelemek boýunça uly işler geçirilýär, olaryň intellektual we döredijilik zehinlerini amala aşyrmagy üçin uly mümkinçilikler açylýar.
Soňra mekdep uçurymlary üçin barha gözelleşýän paýtagtymyz — bagy- bossanlyga bürenen seýilgähleri, altyn gümmezli köşkleri, kümüş suwly çüwdürimleri, akylyňy haýran edýän özboluşly binalary özünde jemleýän aşyklar şäheri boýunça gyzykly gezelençler guraldy.
Bu gün ýaşlar Türkmenistanyň Konstitusiýasy, “Arkadag”, Bitaraplyk binalaryna, Döwlet medeniýet merkeziniň Döwlet muzeýine bardylar. Açyk asmanyň astyndaky özboluşly taryhy ekspozisiýa bolan “Ylham” seýilgähine baryp görmek hem gezelenç maksatnamasyna girdi. Bu ýerde halkymyzyyň şöhratly ogullarynyň — görnükli şahsyýetleriň heýkelleri oturdyldy. “Bagt köşgi” hem-de “Aşgabat” we “Älem” medeni-dynç alyş merkezleri gelim-gidimli ýerleriň birine öwrüldi.
Agşam “Aşgabat” aýdym-saz merkezi “Soňky jaň” dbaralarynyň, şeýle hem Aşgabat şäheriniň gününiň hormatyna dürli öwüşginli çäreleriň geçirilýän ýerine öwrüldi. Bu ýerde Bilim ministrligi, Medeniýet ministrligi hem-de Aşgabat şäher häkimligi tarapyndan baýramçylyk çäreleri geçirildi. Bu ýere ýygnananlar hormatly Prezidentimiz Gurbanguly Berdimuhamedowyň ýurdumyzyň orta mekdepleriniň uçurymlaryna, mugallymlaryna we ähli bilim işgärlerine iberen Gutlag hatyny uly üns bilen diňlediler.
Ýurdumyzyň bilim ulgamynyň gazananlary milli Liderimiziň alyp barýan durmuş ugurly syýasaty bilen gös-göni bagly bolup, her bir raýatyň abadançylygy bu syýasatyň maksady bolup durýar. Şunda “abadançylyk” sözi adamyň hukuklaryny we azatlyklaryny amala aşyrmak üçin örän amatly şertleriň döredilmegini göz öňünde tutýan köpugurly düşünje bolup durýar.
Milli Liderimiziň ýolbaşçylygynda sagdyn, hemmetaraplaýyn ösen, zehinli ýaş nesli ösdürip ýetişdirmek boýunça Türkmenistanda amala aşyrylýan giň gerimli işler öz netijelerini berýär. Geçen okuw ýylynda halkara olimpiadalara gatnaşanlaryň sany ep-esli artyp, abraýly halkara bäsleşiklerde gazanylan onlarça medallar türkmen okuwçylarynyň intellektual ýeňişleriniň üstüni ýetirdi. Mugallymlar hakynda alada, olaryň hünär ussatlygyny we derejesini ýokarlandyrmak, halkara ynsanperwer alyşmalary işjeňleşdirmek döwlet Baştutanymyzyň üns merkezinde durýar.
Bu gün mekdep uçurymlarynyň öňünde hünär saýlap almak, diňe Türkmenistanyň däl-de, eýsem, dünýäniň iň gowy ýokary okuw mekdeplerinde bilim almak üçin giň mümkinçilikler açyldy. Ýurdumyzyň ösüş depginleri döwrebap innowasion tehnologiýalardan baş çykarýan hünärmenleriň taýýarlanmagyny talap edýär.
Eziz Watanymyzyň geljekki rowaçlygy bilimli we zehinli ýaşlara bagly bolup durýar. Size bildirilen ynamy ödemek — siziň mukaddes borjuňyzdyr diýen sözler şu günki dabaralaryň barşynda edilen çykyşlaryň içinden eriş-argaç bolup geçdi. Köp ýyllaryň dowamynda ýaş türkmenistanlylaryň kemala gelmegine uly goşant goşan halypalaryň adyna mähirli arzuwlar beýan edildi.
Okuwda has tapawutlanan uçurymlara döwlet Baştutanymyzyň adyndan gymmat bahaly sowgatlar dabaraly ýagdaýda gowşuryldy.
Dabara gatnaşyjylar hormatly Prezidentimiz Gurbanguly Berdimuhamedowyň adyna Ýüzlenme kabul edip, milli Liderimize ýurdumyzyň bilim ulgamyny ösdürmek hakynda edýän atalyk aladasy, netijeli işlemek we bilim almak üçin ähli şertleriň döredilendigi üçin çuňňur hoşallyk sözlerini beýan etdiler.
Baýramçylyk dabarasy “Ýurdumyz berkarar, ýolumyz ýagty, merjen şäherimiz — ýaşlaryň bagty!” diýen şygar astynda ýurdumyzyň sungat ussatlarynyň konserti bilen jemlendi. Aşgabadyň agşamky asmanynyň astynda eziz Watanymyza, Gahryman Arkadagymyza bagyşlanan edebi-sazly çykyşlar belentden we joşgunly ýaňlandy. Ýurdumyzyň täze taryhynyň gazananlary milli Liderimiziň ady bilen aýrylmaz baglanyşyklydyr.
Şu ýatdan çykmajak günde gözel paýtagtymyz, mekdep ýyllary, ilkinji söýgi hakynda, şeýle hem Aziada—2017-ä bagyşlanan aýdym-sazlar joşgun bilen ýerine ýetirildi. Konsert maksatnamasy tans toparlarynyň, çagalar we döredijilik toparlarynyň, ýaş estrada aýdymçylarynyň çykyşlaryny öz içine aldy. Dabara gatnaşanlaryň hemmesini açyk sahna meýdançasynda birleşdiren “Arkadagyň yhlasy sen, Aşgabat!” diýen aýdym konsertiň jemleýji pursatyna öwrüldi.
Aşgabat şäheriniň güni hem-de “Soňky jaň” baýramy mynasybetli dabaralar Döwlet sirkiniň öňündäki meýdançada, “Ylham” seýilgähinde hem-de “Ak şäherim Aşgabat” binasynyň ýanynda geçirildi.
...Şatlykly duýgulara hem-de umyt-arzuwlara beslenen bu gün ýaşlarymyzy durmuşyň täze möhüm tapgyryna, saýlap alan hünärine eýe bolmaga hem-de eziz Watanymyzyň rowaçlygynyň bähbidine döredijilikli zähmet çekmäge ruhlandyryp, uzak wagtlap uçurymlaryň ýadyndan çykmaz.
Orta mekdepleriň uçurymlarynyň hormatyna guralan dabaralar, dürli medeni-köpçülikleýin çäreler bu gün welaýatlaryň dolandyryş merkezlerinde, ýurdumyzyň ähli künjeklerinde geçirildi.
Türkmenistanyň Döwlet habarlar agentligi


text:
Türkmenistanyň Döwlet medeniýet merkeziniň Döwlet muzeýi 2017nji ýylyň 3nji maýynda 1941-1945 ýyllaryň Beýik Watançylyk urşunda Ýeňiş güni mynasybetli “Merdana gerçeklere belent sarpa”atly sergisiniň açylyşyna ony synlamak isleýänleriň hemmesini çagyrýar
MERDANA GERÇEKLERE BELENT SARPA
Güneşli ülkämizde her ýylyň 9-njy maýynda 1941-1945-nji ýyllaryň urşunda Ýeňiş güni uly dabara bilen bellenilip geçilýär. Watanyň azatlygy, erkana durmuş ugrunda alnyp barlan söweşlerde wepat bolan türkmen esgerleriniň, şonuň ýaly-da, ötüp geçenleriň hatyrasyna berilýän sadakalar bu baýramçylyga aýratyn many gatýar. Elbetde, Ýeňiş güni ullakan şatlyk-şagalaňa-da sebäp bolýar. Bu günde geçirilýän dabaraly çärelerde, aýdym-sazly tomaşalarda parahatçylykly durmuşyň, ýurdumyzda häzirki döwürde gazanylýan üstünlikleriň, ýagty geljegiň waspy belent ýaňlanýar. Bu nurana baýramçylyk nesillerden-nesillere geçip gelýän ýagşy niýetleriň, synmaz ruhuň, merdanalygyň, wepadarlygyň ajaýyp nyşany hökmünde ýüreklerde öçmejek yz goýýar.
1941-1945-nji ýyllaryň urşy adamzat taryhyndaky iň ýowuz, iň gandöküşikli uruş hökmünde taryha girdi. Bu ýyllaryň dowamynda dünýä halklary agyr synagdan geçdi. Türkmen esgerleri ata-babalarymyzyň gahrymançylykly geçmişine wepalydyklaryny ýene bir gezek subut edip, gaýduwsyz söweşijiler hökmünde urşuň ölmez-ýitmez gahrymanlarynyň arasynda mynasyp orun aldylar we Watanymyzyň at-abraýyny has hem belende göterdiler.
1941-1945-nji ýyllaryň urşunda edermenlik görkezen gahrymanlaryň hem-de tylda zähmet çeken adamlaryň durmuş ýoly ýaş nesiller üçin uly terbiýe mekdebidir. Olaryň abadan durmuşyň, eziz Watanyň gülläp ösmeginiň hatyrasyna görkezen gahrymançylyklary häzirki döwürdäki bagtyýar durmuşyň girewi boldy. Biz munuň üçin olara minnetdardyrys.
Türkmenistanyň Döwlet medeniýet merkeziniň Döwlet muzeýinde 1941-1945-nji ýyllaryň urşunda Ýeňiş gününe bagyşlap “Merdana gerçeklere belent sarpa” atly sergi gurnaldy. Serginiň başynda hormatly Prezidentimiz Gurbanguly Berdimuhamedowyň portreti hem-de atasy Berdimuhamet Annaýewiň hala çitilen keşbi, şonuň ýaly-da, onuň atasyna bagyşlan “Älem içre at gezer”, “Watanyň wepaly ogly”, “Ata arzuwyny amala aşyrýan agtyk” ýaly birnäçe eseri ýerleşdirilipdir. Ondan başga-da, sergide 1941-1945-nji ýyllarda tylda zähmet çeken türkmen zenanlarynyň fronta kömek üçin kümüş şaý-seplerini, ýyly egin-eşikleri tabşyryp duran, şonuň ýaly-da, söweş meýdanlaryndaky esgerlerden gelen hatlaryň okalyp durlan pursatlaryny şöhlelendirýän dokumental fotosuratlary, bu urşa gatnaşyp, edermenlik görkezen gerçeklerimiziň fotоsuratlaryny, Gurban Durdy, Annageldi Rozyýew, Berdimyrat Döwletjanow ýaly gahrymanlaryň belli suratkeş K.Hnykin tarapyndan döredilen portretlerini, uruşda gahrymançylyk görkezen esgerleri tapawutlandyrmak üçin döredilen ordendir medallary synlamak mümkin. Sergide 1941-1945-nji ýyllaryň urşunda ulanylan aragatnaşyk enjamy, Lallyk hanyň fronta iberen serişdelerinden ýasalan tankyň makedi, dürbi, söweş torbasy, türkmen ýigidiniň harby eşigi we başga-da birnäçe esger esbaplary hem görkezilýär. Serginiň görnükli ýerinde bu uruşda wepat bolan türkmenistanly esgerler baradaky maglumatlary öz içine alýan “Hatyra” kitaplary goýlupdyr. Şonuň ýaly-da, sergide görnükli suratkeşlerimiziň 1941-1945-nji ýyllaryň urşuna degişli eserleriniň, plakatlaryñ we şygarlaryñ birnäçe görnüşi bilen tanyşmak mümkin.


text:
Russiýanyň Söwda-senagat palatasy Türkiýäniň söwda palatalar we birža soýuzynyň başlygy Rifat Hisarjiklyoglu bilen bilen gepleşikler geçirmegi meýilleşdirýär, diýip, Russiýanyň Söwda-senagat palatasynyň wise-prezidenti Wladimir Padalko “RIA Nowosti” habarlar agentligine habar berdi.
Häzirki wagta çenli Russiýanyň Söwda-senagat palatasy türkiýeli hyzmatdaşlary bilen 20 töweregi ylalaşyga gol çekişipdir.
Sebitara gatnaşyklaryň ösüşi bilen Rus-türk işewür geňeşi meşgullanýar.
2016-njy ýylda rus-türk söwda dolanyşygy 2015-nji ýyl bilen deňeşdireniňde 32 % göterim pese düşüp, 16 milliard dollar bolupdyr. Eksportuň möçberi 14 millard dollara deň bolup, 29 % pese düşüpdir. Importyň aşaklamgy 47 % bolup, onuň umumy möçberi 2 milliard dollar bolupdyr.
Taýýarlan Maýa Apbaýewa, žurnalist.


text:
GS1 EPC/RFID
Önümiň elektron kody (EPC) fiziki obýektleri, ýerleşýän ýerini, ýüküň birliklerini we telekeçilikde möhüm orun tutýan beýleki anyklanylýan obýektleri ýeke-täk anyklaýjy bolup durýar.
EPC kody bellikler radioýygylyk arkaly anyklananda (RFID) ulanmak üçin binar görnüşleri we kärhananyň maglumat ulgamlarynda maglumatlary alyşmak üçin tekst görnüşleri goşmak bilen, örän dürli görnüşlerde emele getirlip bilinýär.
GS1-iň EPC (TDS) bellikleriň maglumatlary standarty EPC üçin maglumatlaryň formatlaryny kesgitleýär we sanly shemalaryň, şol sanda EPC çäklerinde GS1 anyklaýyş açarlarynyň kodlaşdyrylmagyny üpjün edýär.
Ýeke-täk EPC anyklaýjylary RFID belliklerine kodlaşdyrylandan soň, ol anyklaýjylary açyklamak (ýüze çykarmak) üçin, skaneri wizirlenýän liniýa boýunça gönükdirmezden, 10 metrden gowrak aralykda ýokary ýygylykdaky radio tolkunlar peýdalanylýar. RFID-iň bu häsiýetnamalary harytlaryň iberilýän hatarlarynyň ähli derejelerinde aýdyňlyk we görnüş derejesini ýokarlandyrmak üçin we kärhananyň serişdelerini netijeli dolandyrmak üçin peýdalanylyp bilner.
GS1 standartlary barada has giňişleýin EPC/RFID barada maglumat GS1 Global ylymlar merkezinde.


text:
9 Mayıs 2016 Pazartesi
Eziz Halkym! Hormatly Uruş Weteranlary!
Eziz halkym!
Hormatly uruş weteranlary!
Sizi adamzat gymmatlyklaryny baýlaşdyrýan we ynsanperwerlik gatnaşyklaryny pugtalandyrýan ajaýyp baýram 1941-1945-nji ýyllaryň urşunda gazanylan Ýeňşiň 71 ýyllygy bilen tüýs ýürekden gutlaýaryn! Parahatçylygy, dostlugy, hoşniýetliligi dabaralandyrýan Ýeňiş baýramynyň şanyna berkarar döwletimizde geçiriljek medeni-jemgyýetçilik çäreleriniň eziz halkymyzyň, mähriban uruş we zähmet weteranlarymyzyň durmuşynda ýakymly ýatlamalary galdyrjakdygyna berk ynanýaryn!
Ýeňiş güni adamzadyň parahatçylyk, hoşniýetlilik, ynsanperwerlik ýörelgelerini dabaralandyrýan, halklary dost-doganlyk gatnaşyklaryna alyp barýan baýramdyr.
Jemgyýetimiziň agzybirligini has-da pugtalandyrmakda, nesilleri hakyky watançylyk, ýokary ahlaklylyk ruhunda terbiýelemekde Ýeňiş baýramy aýratyn ähmiýete eýedir. Şoňa görä-de, dünýäde parahatçylyk, dost-doganlyk syýasatyny alyp barýan Garaşsyz, hemişelik Bitarap Türkmenistan döwletimiziň Ýer ýüzündäki at-abraýynyň artýan, şan-şöhratynyň, mertebesiniň has-da belende göterilýän döwründe Ýeňiş baýramy mähriban halkymyzyň dost-doganlyga bolan synmaz söýgüsini rowaçlandyrýan möhüm sene hökmünde eziz Diýarymyzda egsilmez joşgun, buýsanç duýgulary bilen giňden bellenip geçilýär. Azat-erkana durmuş ugrundaky aldym-berdimli söweşlerde mertligiň, gaýduwsyzlygyň, ýanbermezligiň belent nusgasyny görkezen gahrymanlarymyz, gije-gündiz zähmet çekip, şanly Ýeňşi gazanmaga ägirt uly goşant goşan watandaşlarymyz uly hormat bilen ýatlanýar. Beýik ösüşleri nazarlap öňe barýan berkarar Watanymyzyň şäherdir obalarynda 1941-1945-nji ýyllaryň urşunda gaýduwsyz söweşip, wepat bolan watandaşlarymyzyň şanyna bina edilen ýadygärliklere beýik hormatyň nyşany hökmünde gül desseleri goýulýar, aýdym-sazly dabaralar, sergidir maslahatlar guralýar.
Jemgyýetimiziň sazlaşykly ösüşini gazanmaga, agzybirligi pugtalandyrmaga, ýaş nesillerimizi watansöýüjilik, ynsanperwerlik, zähmetsöýerlik, maksada okgunlylyk, belent ahlaklylyk ruhunda terbiýelemäge öwüt-ündewleri we wesýetleri bilen mynasyp goşant goşýan uruş weteranlary parasatly ýaşulularymyz, kümüş saçly enelerimiz bilen gyzykly hem-de täsirli duşuşyklar guralýar, olara dabaraly ýagdaýda gymmat bahaly ýadygärlik sowgatlary gowşurylýar.
Eziz watandaşlar!
1941-1945-nji ýyllar dünýä taryhyna agyr synagly, jebir-jepaly döwür hökmünde ebedi ýazyldy. Millionlarça ynsanlaryň ömür tanapyny kesen bu ýowuz uruş dünýäniň syýasy, ykdysady, medeni ösüşine hem uly zyýan ýetirdi. Kalbymyzda agyr ýatlamalar bolup ýaşaýan şol pajygaly ýyllarda biziň watandaşlarymyzyň müňlerçesi doganlyk halklaryň wekilleri bilen egin-egne berip, uruş döwrüniň hasratly ýollaryny mertlik bilen geçdiler. Parahat, asuda, erkana ýaşaýyş ugrundaky söweşlerde edermenligiň, batyrlygyň, gaýduwsyzlygyň beýik nusgasyny görkezdiler. Uzaga çeken bu ýowuz döwürde Türkmenistanyň ähli ilaty hem şanly Ýeňşe bolan beýik ynam duýgulary, durmuşa, Watana çäksiz söýgi bilen tutanýerli, gaýratly zähmet çekdi. Bu döwrüň gahrymançylykly taryhy biziň kalbymyzda buýsanç hem-de guwanç duýgularyny döredýär.
Hormatly uruş weteranlary!
Garaşsyz, hemişelik Bitarap Watanymyzda her bir adam bagtyýar durmuşyň eşretini görüp ýaşaýar. «Döwlet adam üçindir!» diýen ýörelgämize laýyklykda biz mähriban halkymyzyň agzybirligini pähim-parasatly öwüt-ündewleri, wagyz-nesihatlary bilen has-da pugtalandyrmaga, ýaş nesilleri watansöýüjilik ruhunda terbiýelemäge saldamly goşant goşýan uruş we zähmet weteranlarymyzyň durmuş taýdan goraglylygynyň hukuk, guramaçylyk, ykdysady esaslarynyň pugtalandyrylmagyna aýratyn ähmiýet berýäris.
Eziz halkymyzyň gujur-gaýraty, döredijilikli we tutanýerli zähmeti, ýaşuly nesillerimiziň watansöýüjilik, ynsanperwerlik, maksada okgunlylyk hakyndaky pähim-parasatly öwüt-ündewleri, wagyz-nesihatlary üstünliklerimiziň, agzybirligimiziň we jebisligimiziň berk binýadydyr. Garaşsyz Watanymyzy söýmegi, ynsan mertebesini belent tutmagy, ene-ata sarpa goýmagy ündeýän, ak ýürekli, lebzihalal, zähmetsöýer, belent ahlakly bolmagy wagyz edýän, hakyky watançylary terbiýelemekde görelde bolýan hormatly uruş weteranlarymyz biziň buýsanjymyzdyr. Biziň ýaşuly nesillerimize bolan hormatymyz, sarpamyz elmydama belentdir.
Mähriban halkym!
Hormatly uruş weteranlary!
Sizi 1941-1945-nji ýyllaryň urşunda gazanylan Ýeňşiň 71 ýyllygy bilen ýene-de bir gezek tüýs ýürekden gutlaýaryn! Size berk jan saglyk, uzak ömür, abadan we bagtyýar durmuş, eziz Watanymyzyň gülläp ösmegi ugrunda alyp barýan işleriňizde uly üstünlikleri arzuw edýärin!
Türkmenistanyň Prezidenti
Gurbanguly Berdimuhamedow.
Kaydol: Kayıt Yorumları (Atom)


text:
Habarlar 2 march 2017
Wakalaryň jümmüşinde
Türkmenistanyň Döwlet howpsuzlyk geňeşiniň mejlisi
Milli Liderimiz harby we hukuk goraýjy edaralaryň ýolbaşçylarynyň şu döwürde ýerine ýetirilen işler hem-de ýolbaşçylyk edýän ministrlikleriniň we pudak edaralarynyň işini netijeli guramak, olaryň maddy-enjamlaýyn binýadyny kämilleşdirmek we ýurdumyzda parahatçylygy hem-de howpsuzlygy mundan beýläk-de pugtalandyrmak babatda ozal berlen tabşyryklaryň ýerine ýetirilişi barada hasabatlaryny diňledi.
Resmi habar
Türkmenistanyň Prezidenti Gurbanguly Berdimuhamedow birnäçe ministrlikleriň we pudak edaralarynyň ýolbaşçylaryny wezipelere belledi
Döwletdurdy Täçdurdyýewiç Hajyýew “Türkmennebit” döwlet konserniniň başlygy wezipesine bellenilip, ol “Türkmennebit” döwlet konserniniň başlygynyň orunbasary wezipesinden boşadyldy.
Hyzmatdaşlyk
Eýranyň işewür toparlary Türkmenistan bilen söwda-ykdysady gatnaşyklary giňeltmäge bolan gyzyklanmalaryny beýan etdiler
Nobatdaky Aşgabat sergisinde Eýranyň dürli senagat merkezlerinden bolan öňdebaryjy iri kompaniýalaryň — döwrebap tehnikalary we enjamlary, şol sanda nebitgaz, oba hojalygy, lukmançylyk pudaklary üçin enjamlary, gurluşyk serişdelerini we himiýa önümlerini, metal önümlerini, awtoulaglary hem-de durmuşda ulanylýan harytlary, azyk önümlerini we beýleki zatlary öndürýän kompaniýalaryň 40-dan gowragy öz önümleri bilen tanyşdyrdylar. Olar türkmen bazarynyň önümleriň hiline bildirýän talaplaryna kybap gelýär.
Hyzmatdaşlyk
Türkmenistan — BMG: parahatçylygyň we howpsuzlygyň hatyrasyna hyzmatdaşlyk
Bu ýere ýygnananlar hormatly Prezidentimiz Gurbanguly Berdimuhamedowyň maslahata gatnaşyjylara iberen Gutlag hatyny uly üns bilen diňlediler. Onda döwlet Baştutanymyz BMG bilen özara gatnaşyklara aýratyn ähmiýetiň berilýändigini belledi.
Aziada 2017
Aziada — 2017-ni mahabatlandyrmak maksady bilen
Forumyň çäklerinde türkmen wekiliýetiniň agzalary ýurdumyzda sentýabr aýynda geçiriljek Ýapyk binalarda we söweş sungaty boýunça V Aziýa oýunlaryny mahabatlandyrmak maksady bilen sergi guradylar. Ol maslahata gatnaşyjylarda uly gyzyklanma döretdi.
Wakalaryň jümmüşinde
Türkmenistanyň Birleşen Milletler Guramasyna agza bolmagynyň 25 ýyllygy mynasybetli geçirilýän «Türkmenistan — BMG: Parahatçylygyň we howpsuzlygyň hatyrasyna birek-biregi hormatlamak ýörelgelerine esaslanýan strategik hyzmatdaşlyk» atly dabaraly mejlise gatnaşyjylara
Sizi Garaşsyz we hemişelik Bitarap Türkmenistanyň Birleşen Milletler Guramasyna deňhukukly we doly derejeli agza bolmagynyň 25 ýyllygy we bu şanly sene mynasybetli dabaraly mejlisiň öz işine başlamagy bilen tüýs ýürekden gutlaýaryn.
Ykdysadyýet
«PETRONAS Carigali (Tükmenistan) Sdn Bhd» kompaniýasy geçen ýyl bir gije-gündizde tebugy gaz çykarmakda ýokary netije gazandy
„Diýarbekir“ käninde 2009-njy ýyldan başlap senagat taýdan çig nebit we 2011-nji ýyldan başlap „Magtymguly“ gaz ýatagyndan tebigy gaz alnyp başlaly bäri Malaýziýanyň “PETRONAS Carigali (Tükmenistan) Sdn Bhd” kompaniýasy Türkmenistanda iri nebit-gaz çykaryjy we tebigy gazy iberiji kompaniýa hökmünde tanalyp ugrady. “PETRONAS Carigali Sdn Bhd” kompaniýasynyň bölümi bolan “PETRONAS Carigali (Tükmenistan) Sdn Bhd” kompaniýasy ýigrimi ýyl töweregi mundan ozal „Blok 1“ şertnamalaýyn meýdança babatda önümi bölüşmek hakynda Şertnama gol çekilenden soň uglewodorod çig malyny agtarmak, işlemek we çykarmak boýunça önümçilik işlerine başlady.
Medeniýet
Türkmenistanyň Döwlet sirkindäki haýwanlaryň arasynda Aşnajyk atly burma şahly umga aýratyn meşhurlyk gazandy
Öz gezeginde olaryň sany zoologlary geň galdyrdy. Adatça ene umga ikiden köp owlaklamaýar. Özem erkegi-tyşysy kiçeňräk sürüde bile bolýar. Onda ene umgalaryň ýeke biri wepat bolmandyr-da, owlaklaram köpräk bolara çemeli. Tebigatda jandarlaryň ýaşaýşy duýdansyzlyklardan doly. Belki, sürä ýyrtyjylaryň birnäçesi çozandyr-da, eneleri çagalaryny gorap, olara lukma bolan çemeli.
Ylym
Aziada-2017-ä bagyşlanan çagalar suratlarynyň bäsleşiginiň jemi jemlendi
Okuwçylaryň ýüzlerçesi baýrakly orunlara dalaş edip, bäsleşigiň guramaçylyk komitetine Aziada -2017-ä hem-de Sagdynlyk we ruhubelentlik ýylyna bagyşlap öz çeken suratlaryny we şygyrlaryny iberipdirler.


text:
Önelgesizlik We Kök Öyjük Bejergisi
Önelgesizlik bir yylyn dowamynda yzygiderli we goranmazdan jynsy gatnaşyk bolsada göwreli bolup bilmezlikdir. Hazirki wagytda önelgesizlik üçin birnaçe bejergi
usullary we tehnalogiyalayy oylanyp tapylyar. Bulardan in köp umyt beryani bolsa kök öyjügi(taze öyjüklerin döremesi üçin gerekli bolan ilkinji öyjük) bejergisidir.
KÖK ÖYJÜK BEJERGİSİ WE AYALLARYN ÖNELGESİZLİGİ.
Edilyan ylmy işıer kök öyjük bejergisi bilen aybaşy (menepoz) bolmagy gijikdiryandigi anyklandy. Mundan başgada kök öyjük bejergisi yumurtalaryn köpelmesinide
artdyryar. Syçanlaryn üstünde geçirilip görülen barlagyn netijesinde kök, öyjük yerleşdirilen önelgesiz syçanlaryn tazeden yumurta döretmage başlandygy we
çagaladyklary ylmy işler bilen subut edildi.
Bu ylmy işler adamlar üçin öran uly açyş boldy. Yumurta öyjüginin ulalmasy kök öyjügi bilen birlikde has hem öne çykaryldy we bu ylmy işler bilen gelejekdaki
önelgesizlik howpyna böwet goyulyar. Heniz bu bejergini adamlara etmane başlamazdan ön birnaçe ylmy işlerin we tejribelerin edilmesi gerekdir. Yöne gysga wagtyn içinde
ayallaryn önelgesizliginde uly bir bejergi usullarynda uly ösüşler görülyar.
KÖK ÖYJÜGİ BEJERGİSİNDE ERKEKLERİN ÖNELGESİZLİKLERİ.
Azospermasy yagny suwuklykda sperma yok bolsa, bu yagday günümüzde mikro TESE bejergi usuly bilen erkegin sperm yatagyndan(testis, erkek yumurtalygy) sperma alynyp
mikyoenzeksiyon bejergisi bilen çagasy bolup bilyar. Yöne bu bejergi usuly sperma yatagynda janly spermasy bar bolsa bu bejergi edilip bilinyar.
Edilyan ylmy işler, erkek önelgesizligi üçin edilyan bejergilerde sünk iliginden alynan kök öyjüklerinin umyt beryan we üsdunliklere sebap boljagyny görkezyar.
Kök öyjükler bütin organizmada we dokumalarda yetişen öyjüklerin esasyny emele getiryan başga bir öyjük görnüşine üytgap bilen, ayaly tazeleme ayratynlygy bolan öyjük
görnüşleridir. Erkek yumurtalygy içinde hem spermatogonia şekilinde görkezilyan we spermatojenik yzygiderliginin öyjügi bolan kök öyjükleri bardyr. Azospermik keseli
bolan erkeklerin ayratyn hem azosperminin sebabi genetika taydan bozuklygyndan yüze çykyar. Bu sebapden erkek yumurtalygy içinde kök öyjükler bilen birlikde
spekmatozenik yzygiderliginin hiç bir öyjügi bolmayar. Maturasiyon arresti diyilyan ayratyn hem garaşylmadyk yagdayda bu sebapli spermatozenik yzygiderlikli öyjükleri
munyn belli bir böleginden son yetişmesini dowam edip bilmeyarler. Bu sebapden yetişen sperma öyjügine öwürlip bilmeyarler. Spermatid böleginde olan bu d0kumalarda
öyjüklerin organizmyn daşynda taze labaratoriya şertlerinde yetişdirilmesi yada gönüden göni mikroenjeksiyon usuly bilen edilip görülyar. Bu edilin işlerden son az
sanda bolsada göwrelilik möçberi orta çykyar. Yöne bu göwreliliklerin sebabinin namedigi baradaky çekişmeler hazir hem dowam edyar.
Bu sebapden indi spermatitlerin döl öyjükleri edip ulanylmayar.
Syçanlarda edilen kök öyjük yerleşdirme ylmy işinde başga bir syçandan alynan kök öyjüklerin erkek yumurtalygy içine goyulmasy bilen ögwrelilik yagdayy görülipdir.
Syçanlar bilen edilen ylmy işlerde başgadan alynan kök öyjükleri bilen edilen göwreliliklerde çagalaryn ulalmasy saglykly bolmandyr. Mundan başgada erkek
yumurtalygyna kök öyjügi(TKHN) yerleşdirilenden sonra, alynan embriyolaryn blastokist bölegine baranarynda has az sanda öyjük bolandygy görülendir. Bu temada edilen
ylmy işler hazir hem dowam etmekdedir.
TESE bejergisindede sperma anyklanmayan azospermik erkeklerde bols akök öyjüklerde yokdyr. Bu sebapden hem öz kök öyjük yerleşdirmesi mümkün bolmayar. Yöne kök
öyjügi berijiden alynandan kök öyjükler erkek yumurtalygyna goyumasy barada özan uly ylmy işler edilyar.
Edilen bu ylmy işler geljekde ediljek esasy işlerin başyny tutyar. Bu işlerin esasynda spermanyn döredilmesi üçin gerek bolan garmonlar we beylekiler hem anyklanyp
bilinjek. Hazirki wagt üçin bu işlerden uly üsdunluk bolmasada, hazirlikçe bular zerur daldir. Geljekdaki durmuşymyz üçin öran uly üsdünliklere yol açyandygy göze
malimdir.


text:
MUKADDES GARAŞSYZLYGYŇ BOSAGASYNDA
MUKADDES GARAŞSYZLYGYŇ BOSAGASYNDA
Hormatly Prezidentimiziň saýasynda erkana ýaşaýan mähriban halkymyzyň her bir güni ýatdan çykmajak şanly senelere, taryhy wakalara beslenip, ak nur bolup dogýar. Bagtyýar durmuşymyzda röwşen ýollarymyzy ak geljege alyp barýan, geçmiş taryhymyzy, buýsançly şu günümizi, ýagty ertirimizi bagtyýar döwrana baky ýar eden biziň Gahryman Arkadagymyz, mähriban Watanymyz we mukaddes Garaşsyzlygymyzdyr.
Berkarar döwletimiziň bagtyýarlyk döwründe gadymy türkmen topragynda biziň ata-babalarymyzyň köpasyrlyk ajaýyp däpleri miras bolup dabaralanýar. Biziň pederlerimiziň milli özboluşlulygy bilen tapawutlanýan ruhy we maddy gymmatlyklary döretmegi başarypdyrlar. Hut şu ýörelgeler esasynda adamzadyň parahatçylykly we bagtyýar durmuşynyň hatyrasyna biziň Garaşsyz Watanymyzyň parahatsöýüjilik syýasaty berkarar boldy.
Mähriban Prezidentimiziň il-ýurduň bagtyýarlygy, ösüşleri, abadançylygy, bolçulygy we abraý-mertebesiniň şöhratlanmagy ugrunda durmuşa geçirilýän beýik işleri giden bir ummandyr. Hormatly Prezidentimiziň Berkarar döwletimiziň bagtyýarlyk döwründe durmuşa geçirýän parasatly hem ynsanperwer syýasatynyň maksady bütin dünýäde pugta parahatçylygyň, ählumumy howpsuzlygyň we durnukly ösüşiň berkarar edilmegine mynasyp goşant goşmakdan ybaratdyr.
Gahryman Arkadagymyzyň guran Berkarar döwletimiziň bagtyýarlyk döwründe mümkin bolan sepgidini bellemek aýratyn buýsançlydyr. Eziz Arkadagymyz deňsiz-taýsyz işleri bimöçber tagallalary we aýdyň taglymatlary bilen Türkmnenistan Watanymyzy beýgeldýän beýik Lider, dünýäde ykrar edilen Lider!
Goý, ösüşli ýollarymyzyň, ýeňişli ýyllarymyz milli Lideriniň - Gahryman Arkadagymyzyň jany sag, ömri uzak, il-ýurdy abadan, abraý mertebesi mydama belent bolsun!
Liderimiziň başyny başlan her bir işi geljekde-de rowaç alsyn!
J.Öwezowa,
Türkmenistanyň “Daýhanbank” döwlet täjirçilik bankynyň
Hukuk işleri boýunça baş hünärmeni


text:
Şu gün Ak Tam köp jenjellerden soňra ahyrynda Amerika döwletiniň Eýrana garşy täze strategiýasynyň mazmunyny neşir etdi.
Amerika döwleti Eýrana gärşy täze strategiýasynda Eýranyň ýadro ylalaşygyna gözegçilik işleri güýçlendirmek, Eýranyň harby merkezlerini ýakyndan baryp görmek, we Sepah Pasdarana basyş bermek baradaky meselelere üns berendir.
Amerikanyň Eýrana garşy düzen täze strategiýasy Ak Tam, Kongress we Amerikanyň howpsuzlyk maslahatçylarynyň 9 aýlap geçiren gepleşikleriniň we maslahatlarynyň netijesidir we Amerikanyň howpsuzlyk bähbitlerini üpjün etmek maksady bilen iň oňat şeklindfe düzülendir diýip yglan bolandyr.
Puç toslamalar esasynda Amerikanyň Eýrana garşy düzen täze strategiýasy şeýle bir ýagdaýda neşir bolandyr welin Amerika we onuň ýaranlary terrorçy toparlaryň şol sanda Siriýada DAEŞ toparynyň guraslmagyna sebäp bolandyrlar.
Amerika döwleti neşir eden täze strategiýasynda sebitde durnyksyzlyk döretmek we terrorçylara we goşunlaçlara hemaýat bermek ugurdaky Eýranyň alyp barýan hereketlerini çäklendirmek barada çäre görülendir diýip toslady.


text:
- Подробности
-
Категория: Последний номер
-
Создано 16.05.2018 15:57
-
Автор: Armangu'l G'umarqyzy Tu'ktibaeva «Taran ay'dany a'kimdiginin' tilderdi oqyty' ortalyg'y» KMM oqyty'shysy
-
Просмотров: 56
Latyn a'lipbıine ko'shy' – qazaq tilinin' halyqaralyq da'rejege shyg'y'yna jol ashady. Elimizdin' latyn a'lipbıine ko'shy' - ultymyz u'shin jasalg'an man'yzdy qadamdardyn' biri. Uly Dala elinin' tarıhyna ko'z ju'girtsek, birinshi tug'yry baılyq – jer, ekinshisi – til, u'shinshisi – memleket ja'ne onyn' tarıhy boly'y kerektigi aıqyndalady.
Tilderdi oqyty' ortalyg'y S. Erg'alıev atyndag'y orta mektebinin' qabyrg'asynda memlekettik tilde "Qosh keldin', latyn a'lipbıi" taqyrybynda tyn'dalym sag'atyn o'tkizdi.
Osy is-sharanyn' maqsaty- jalpy bilim bery' mekemelerinin' jog'ary synyptarynyn' oqy'shylary arasynda qazaq tilinіn latyn qarpine ko'shy'і ty'raly aqparattyq - tu'sindiry' jumysyn ju'rgizy'. Is-sharag'a 9-10 synyp oqy'shylarynan 18 adam qatysty. Oqy'shylardy latyn grafıkasy bekitilgen standartymen tanystyrdy. Qazaq jazy'ynyn' tarıhy ty'raly, latyn jazy'yna ko'shy' kezen'deri ty'raly slaıd-prezentatsııa jasalyp, ko'rsetildi. Slaıdta orhon-enıseı jazy'y, arab jazy'y, 1929-1940 jyldardag'y latyn kezen'i, 1940 jyldan bastap qazirgi y'aqytqa deıingi kırıllıtsa materıaldarynyn' ko'shirmeleri usynyldy. A'ri qaraı «Latynsha jazyp ko'remin» tapsyrmasy boıynsha o'zinin' atyn, tegin ja'ne bir-birine tilekti latynsha jazy' qajet boldy. Oqy'shylar erekshe qıyndyqsyz latyn a'lipbıin men'gergen, ja'ne tapsyrmany oryndap shyqty. Balalarymyz ag'ylshyn tilin oqyp, latyn a'ripterin onsyz da u'ırenip ju'r. Sondyqtan, jas by'yn u'shin eshqandaı qıyndyq, kedergiler bolmaq emes. Bu'gingi jastardyn' ko'bi ag'ylshyn tilin jaqsy men'gery'de. Latyn a'lipbıi sog'an uqsas bolg'andyqtan, ko'p keshikpeı sa'nge aınalady dep oılaımyn. O'ıtkeni, qog'amdag'y jarnamanyn' o'zi ag'ylshynsha jazylsa, adam nazaryn birden ay'dartady. Ag'ylshyn tilin bily' arqyly – latyn tilin bily' bizdin' jastarymyz u'shin esh qıyndyq ty'g'yzbaıdy. Demek, bul – ulttyq sananyn' jan'g'yry'y.
Ja'ne oqy'shylardyn' nazaryna bizdin' qazaqstandyqtar latyn a'lipbıine ko'shy' ty'raly ne oılaıtyndary ty'raly memlekettik tilde vıdeo-materıal usynyldy, balalar beıne-rolıkti ko'rip bolg'annan keıin, tag'y da aldag'y tildik reforma ty'raly o'z pikirlerimen bo'listi. Pikirler on' jag'ynan qalyptasty.
Barlyq qatysy'shylar usynylg'an taqyrypty talqylay'g'a belsene qatysty.


text: Ýurdumyzyň Milli futbol çempionatynda 9-njy tapgyrda oýnalan 4 duşuşygyň 2-sinde myhmanlar ýeňiş gazandy. Tapgyryň merkezi duşuşygynda wise-çempion “Ahal” öz meýdançasynda soňky çempion “Altyn asyry” kabul etdi. Mälim bolşy ýaly, olaryň arasyndaky 1-nji duşuşykda “Ahal” 1–0 hasabynda ýeňiş gazanypdy. Bu gezegem oýun 1–0 hasabynda tamamlandy. Emma bu sapar “Altyn asyr” ýeňiş gazanmagy başardy. Soňky 1 aýyň dowamynda eýýäm 4-nji gezek gabatlaşan toparlaryň bu gezekki oýnunda aragatnaşykçylara ýeňiş getiren ýeke-täk pökgini 34-nji minutda Myrat Ýagşyýew öz adyna ýazdyrdy. Diýseň dartgynly geçen duşuşykda her topardan 4 futbolçy sary kartoçka aldy. Bu “Ahalyň” şu möwsümde çempionatdaky ilkinji ýeňlişidir. 5 goluň geçirilen oýnunda “Şagadam” öz meýdançasynda “Merwden” 3–2 üstün çykdy. Ýer eýelerine ýeňiş getiren gollaryň 2-sini Begenç Annagurbanow, beýlekisini-de Daýanç Orazgulyýew derwezä ýollady. Myhmanlardan Toýly Goçnazarowyň geçiren 2 goly ýeňiş üçin ýeterlik bolmady. Balkan bilen Mary welaýatlarynyň beýleki toparlarynyň arasyndaky duşuşykda bolsa, myhmanlar ýeňiş gazandy. Muhammet Astanow hem-de Rahmet Şermetowyň (2) gollary bilen “Energetik” myhmançylykda “Balkany” 3–1 hasabynda ýeňdi. Paýtagt derbisinde, has takygy, “Aşgabat” bilen “Köpetdagyň” arasyndaky oýunda ýeňiş gazanan bolmady.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
Спешим вас порадовать. Saglyk стартует серию блогов о повседневной жизни в Туркменистане. Эти блоги написаны обычными людьми, которые хотят рассказать вам свои истории и поделиться опытом решения жизненных проблем. Мы надеемся, что эти блоги будут полезными для вас. А возможно, они вдохновят вас на столько, что и вы тоже решите начать делиться своими историями, вопросами, советами, и мнениями о различных аспектах жизни в Туркменистане! Вы можете связаться с нами на Facebook, Twitter and VK.
Döwürdeş aýallar öz gün tertibini kofe içgisiz göz öňüne getirip bilmeýärler. Kofe günüň başlangyjynyň, dost-ýarlar bilen duşuşyklaryň hemrasy bolup hyzmat edýär. Öndürijiler kofe içgisiniň dürli görnüşlerini öndürýärler, biz bolsa olaryň datly tagamyny datmaga howlugýarys. Häzir dükanlaryň tekjesinde üwelen, däneli, granulirlenen, ereýän kofe içgisine duşmak bolýar. Bu içginiň taýynlanşynda goşulýan goşundylar bolsa öz köpdürliligi bilen tapawutlanýar: süýt, buzgaýmak, limon, korisa, hat-da gyzyl burç bilen hem.
Köp lukmanlar bu içginiň peýdaly, ýaramly häsiýetlerini belleýärler:
Çaganyň ösüp kämilleşýän çaga haltajygyna "amnion" diýilýär. Göwreliligiň başyndan ol düwünçegiň ene göwresiniň içinde ösmegi üçin şert döredýär. Çaga haltajygynyň esasy wezipeleriniň biri hem ýansuwlaryny işläp çykarmakdyr.
Çaga ýansuwlarynyň ähmiýeti
Göwreliligiň başyndan başlap, çaga dogulýança ýansuwlar birnäçe möhüm funksiýalary ýerine ýetirýändirler:
Maşgalanyň abadançylyk derejesi döwletiň ösüşiniň görkezijisi bolup durýar. Maşgala jemgyýetçilik birligi bolup, öz gezeginde daşky gurşawyň täsiri bilen, wagtyň, jemgyýetiň talabyna görä üýtgeýär hem-de özi hem täze talaplary öňe sürýär.
Maşgalanyň sosial we ruhy taýdan doly we kämil bolmagy üçin, onda çagalaryň dogulmagy we terbiýelenmegi zerurdyr. Islendik maşgalany, onda-da türkmen maşgalasyny çagasyz göz öňüne getirmek mümkin hem däl. Biziň ýaş juwanlarymyz "maşgala = çagalar..." diýen mukaddes adat bilen maşgalany gurup başlaýarlar. Edil şonuň üçin hem, günbatar medeniýetine mahsus ýaş çatynjalaryň toýdan soň birnäçe wagt çaga edinmezden, öz islegleri boýunça ýaşamagy ýaly häsiýeti türkmen jemgyýetimiz üçin asla mahsus däldir. Gelin edinen maşgala gelniniň göwreli bolup, agtyk görmegine, ýaş çatynjalar bolsa ilkinji perzentleriniň dünýä inmegine sabyrsyzlyk bilen garaşýar. Biz köpçagaly, döwletli maşgalany gurmaga ymtylýarys. Şu ýerde meniň bir ýerde eşden, näbelli akyldaryň aýdan degişmeli sözleri ýadyma düşýär: "Bir çaga – çaga hem däl, iki çaga – "ýarty" çaga, üç çaga – doly çaga".
Ýaş türkmen atalary näderejede gelinleriniň göwrelilik döwründäki durmuşyna gatnaşýarlar we olaryň başyndan geçirýän ýagdaýlary barada habarly bolup durýarlar? Jübütleriň durmuşyň gymmatly we wajyp wakasy baradaky düşünjeleri, garaýyşlary näderejede döwrebap bolup, halkara tejribelerine gabat gelýär?
ABŞ-da çaga garaşýan jübütler dost-ýarlaryny habardar edenlerinde: "Biz göwreli bolduk!" diýip, buýsanyp şatlykly habary yglan edýärler. Bu nämäni aňladyp biler? Bu jümlä "Biz ikimiz hem çaga düwünçeginiň emosional, fiziki taýdan ösmegine deň jogapkär" diýilýän manysynda düşünilmelidir. Atalar eneler bilen bilelikde göwrelilik döwrüni geçirmäge, dogruma taýýarlyk görüp başlaýarar. Eýsem, beýle taýýarlyk nämäni aňladýar, haýsy çäreleri öz içine alýar?
Bu ýagdaýa göwreliligiň başynda hökmany döremeli alamat ýaly seredilýär. Köp zenanlar dörän irki toksikozyň alamatlarynyň geçerine garaşsa, başgalar bu alamatlaryň başlananyna garaşyp, göwrelilik barada arzuw edýärler. Arzuwlar hasyl bolýar, muňa diňe ynanmak gerek, emma toksikoz göwreliligiň ýakymly alamaty bolup galanok.
Köplenç aýbaşynyň saklanmagy we göwreliligiň barlygy geljekki enä toksikozyň alamatlary bilen aýan bolýar.
Akuşerçilikde irki toksikoz diýip, göwreli aýalyň bedeniniň çaga düwünçeginiň ösmegine bildirýän duýgurlylyk ýagdaýyna aýdylýar.
Häzirki wagtda dünýäniň dürli ýurtlarynda näsag-lukman aragatnaşygyny gowulandyrmak, ykjamlaşdyrmak maksady bilen yzygiderli täze usullar we mobil aragatnaşyk tehnologiýalar girizilýär we ulanylýar. Bu günki makalamyzda şeýle şowly tejribäniň biri bolan "sms ejä" (rus. SMSMame, eng. "Text4Baby") atly meýilnama siziň ünsüňizi çekmek isleýäris.
SMS EJÄ NÄME?
SMS ejhä-bu tölegsiz rus meýilnamasy bolup (esasynda tölegsiz, mugt mobil hyzmaty bardyr), onuň esasyna göwreli zenanlara we ýaş ejelere ýurduň çäginde, islendik welaýatynda, çaganyň ösüşi, saglygy, iýmiti, ene süýdi bilen emdirmeklik düzgünleri, şeýle hem ýaş ejeleri jemgyýetçilik taýdan goldamaklyk:göwrelileriň zähmet hukuklary, çaga pullary baradaky maglumatlara özwagtynda, doly we dogry habardar etmeklik wezipeleri goýlandyr.
Alymlaryň bellemegine görä, göwrelilik we çaga emdirilýän döwründe çaganyň saglygy diňe aýalyň iýmitine bagly bolman, eýsem onuň kabul edýän suwuklygynyň görnüşine we hiline hem bagly bolup durýandyr. Olaryň çaklamagyna görä, eger göwrelilik döwründe geljekki eneleriň hemmesi diňe arassa suwdan peýdalanýan bolsalar, onda çagalaryň arasynda keselçilik 7-40% aralygy peselmelidir. Göwrelilik döwründe aýalyň bedeninde alyş-çalyş hadysalary ýokarlanyp, olaryň geçişini suwsuz göz öňüne getirme kyndyr.
Göwrelilikde ýüze çykýan oňaýsyzlyklar dogrumdan soň ýitip gidýän bolsa-da, garnyň derisiniň üstki gatlagynyň ýyrtylmagy netijesinde döreýän aksowult zolajyklar ýitip gitmän, bu döwrüň şaýady höküminde yz galdyrýarlar.
Diňe garnyň ýüzünde däl-de, butlaryň, ýanbaşyň, göwüsleriň derisinde döreýän şol zolaklar aýallary az alada goýmaýarlar.
Deriniň ýyrtylmagy näme?
Lukmanlar bu deri zeperlenmeleri "strii" (grekçe – zolajyklar) diýip atlandyrýarlar. Biziň köpümiz oňa deriniň süýnmesi höküminde garasak hem, hakykatda olar deriniň ýyrtylmasy bolup durýarlar. Deriniň çeýeliginiň ýitmegi we ýukalmagy netijesinde, düwünçegiň ösmegi bilen deriniň üstki gatlagy ýyrtylmaga başlaýar. Elbetde deri ýene dikeldilýär. Ýöne ýyrtylmalaryň bitmeginden soň galýan tyglar, süýnmeler görnüşinde galyp bizi alada goýýarlar. Dikeldiş döwrüniň başynda birleşdiriji dokumanyň kiçi gan damarjyklaryna baýlygy sebäpli, deri zolaklary gülgüne ýa-da melewşe reňklere eýe bolýarlar. Wagtyň geçmegi bilen olar reňkini ýitirip, aksowult zolajyklar bolup galýarlar. Melanin pigmentini saklamaýandygy sebäpli günüň şöhlesiniň täsiri bilen hem olar garalmaýarlar.
Siz öz durmuşyňyzda howsalaly ýagdaýlary ýygy başdan geçirýärsiňizmi? Siz hemişe onuň döreýiş sebäbini anyklamagy başarýarsyňyzmy? Howsala düşme düýgusy biziň gurşawymyzda ýa-da bedenimizde bolup geçýän duýdansyz üýtgemelere jogap hökmünde kabul edilip, bize gönükdirilen howplulyga jogap bermäge kömek edýändir. Ýöne aşa ýüze çykýan howsalalyk düýgusy, tersine, biziň kadaly ýaşaýyş düzgünimize ýaramaz täsirini ýetirip biler.
Göwrelilik döwründe aýal bedeni düýpli üýtgemelere sezewar bolup, bu ýagdaýyň özi gorkynyň, howsalanyň ýüze çykmagyna itergi berip bilýändir. Bedende fiziologiki üýtgemeleriň, ýlaýtada endokrin we merkezi nerw ulgamynda döreýän üýtgemeler göwreli aýalyň fiziki taýdan gowşamagyna, çalt ýadamagyna, emosional taýdan durnuksyzlygyna getirip, howsalalyk düýgusyny has hem ýokarlandyryp biler.
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
Göreş boýunça ýeňiji mälim boldy
II-nji Bütindünýä çarwalaryň (koçewnikleriň) ýaryşynda
Yssyk-kölüň kenarynda geçýän türkmen göreşi boýunça ýeňijiler mälim boldy. Bu barada Gyrgyz Respublikasynyň ýaşlar, medeniýet we sport işleri boýunbça Döwlet agentligi habar berdi.
Medallar absolýut agramlar üçin berildi. Ýokary derejede ýeňişi biziň ýurdumyzyň päliwany Rejepaly Orazalyýew aldy. Ikinji ýeri bolsa Kamoliddin Abdurahimow (Gyrgyzystan), üçünji ýeri bolsa Dmitriý Balýanow (Russiýa) we Abdolwahed Mohhamdi (Eýran) dagylar paýlaşmaly boldular.
Haladym
()